Buđenje unutrašnjeg plesača — Duhovna praksa — Stranica 1 od 2 — Lovesensa.rs\nBuđenje unutrašnjeg plesača\nPet ritmova je kreativna praksa pokreta, skup mapa o kretanju energije, prvenstveno kroz fizičko telo. Ove plesne mape obraćaju se našoj zapadnoj kulturi i vremenu, one govore društvu koje je izgubilo dodir s telom i zanemarilo moć pokreta.\nŽivimo u vremenu strasti i nemira gde se tempo života svakodnevno sve više ubrzava. Toliko da nemamo kada ni da održavamo unutrašnji balans, već se uglavnom vrtimo u začaranom krugu nekontrolisanih priliva i padova energije. Ono što nam je zaista potrebno jeste da isključimo glave od previše razmišljanja i da se prepustimo mudrosti tela koja nas nepogrešivo vodi tamo kuda treba...\nJer prvo mesto gde smo ranjivi upravo je naše telo. Tek posle postajemo ranjivi na emotivnoj, pa na mentalnoj i spiritualnoj ravni. Pokret oslobađa i prizemljuje, pomaže blokiranoj emociji da se pusti i ponovo spaja dušu sa telom. Autorka plesa pet ritmova Gabriella Roth kaže: "Najbrži način da umirimo um jeste da pokrenemo telo." Zahvaljujući toj praksi kroz pokret se krećemo kroz predele našeg fizičkog, emotivnog i mentalnog terena sve dok u sebi ne pronađemo mesto iskonskog mira i zadovoljstva. Što se više krećemo, to više otpuštamo svoja ograničenja i prepuštamo se nepredvidljivom, kreativnom, radosnom iskustvu slobode.\nU mnogim plemenskim zajednicama postoji verovanje da je trenutak kada prestanemo da plešemo, pevamo, budemo očarani pričama ili kada nam postane teško da budemo u tišini, trenutak kada počinjemo da doživljavamo gubitak duše ili duha. Plesanje je ratnički put povratka tih izgubljenih ili zaboravljenih delova sebe. Metoda Gabrielle Roth pet ritmova zapravo je intimni plesni poziv duše natrag ka sebi. Svaki pojedinac na svom putu pleše u svom jedinstvenom ritmu. Svi naši pojedinačni ritmovi prepliću se u beskrajnoj harmoniji univerzalnog kosmičkog ritma.\nSvaki plesni prolazak kroz talas jeste jedinstven doživljaj, svaka radionica nosi nešto autentično: jednom sam osetila kako se kroz ples vibracija otpora prema promeni u meni transformisala u radost prihvatanja novih izazova, drugi put sam bila plesni posmatrač sopstvenog daha spoznavši ritam koji održava jedinstvo misli, emocija i pokreta, potom sam plesala sa svojim nesigurnostima i strahovima sve dok nisam osetila mir i poverenje u ritmu srca, pa sam se u plesnom transu prepustila spontanom smehu bezbrižnog deteta… Ali svaki put ples ritmova, osim telesnog oslobađanja energetskih blokada, doneo mi je i duhovni procvat kroz osećaj ljubavi i zahvalnosti.\nNa samom početku radionice, uz muziku koja budi inspiraciju radimo kreativne vežbe relaksacije uma i tela. Jedan od instruktora ovog spiritualnog plesa, Škotlanđanin John Kelly, podsetio nas je da se sve oko nas i u nama kreće u talasima: mir, sukob, svetlost, tama, zvuk, naše misli i tela… "Ponekad osetimo te talase kako se prirodno kreću tokom vođenja ljubavi, porođaja ili nekog kreativnog procesa. Ali, u nekom drugom trenutku osećamo se zaglavljeni u starim obrascima, ili preplavljeni životnim okolnostima, i ne možemo da se nosimo sa svim što se događa. Plesom pet ritmova možemo fizički da izrazimo gde smo i da imamo poverenja u to kuda idemo. Ritmovi nam daju praktičan način da na svom putu ostanemo prisutni i u pokretu sa bilo kakvom preprekom. Pozvani ste da pristupite pokretu sa uzbuđenjem i radoznalošću, da dopustite svom plesu da evoluira prirodnim umećem koje se budi kad se svi aspekti – telo, srce, um i duh koji pleše – kreću kao jedno."


Besramni episkop: Šokantno otkriće oca Serafima\n19.11.2015. 01:28h 26.05.2017. 03:02h\nBORKO STEFANOVIĆ BIO PROTIV VLADIKE PEDOFILA: Kačavenda, kandiduješ li se za patrijarha, gotov si!\nBEOGRAD - Otac Serafim, čije je svetovno ime Bojan Jovanović, otkrio je da je kontroverzni vladika Vasilije Kačavenda orgijao u zgradi Patrijaršije tokom sahrane patrijarha Pavla 2009. i da je to zabeleženo na video-snimcima!Prema njegovim tvrdnjama, do snimka je došao maltene slučajno, kad mu je ponuđeno da otkupi kompromitujuće Kačavendine snimke seksa. Na primopredaji se, međutim, ispostavilo da sveštenici poseduju i zapis vladičinog bludničenja u Patrijaršiji, koje se desilo na sam dan sahrane patrijarha Pavla. Takođe, Serafim je rekao i da je obavestio policiju čim je dobio ponudu da otkupi snimke.\nSramota za crkvu... Bivši vladika zvorničko-tuzlanski Vasilije Kačavenda\nVideo bio na laptopu\n- Stiže mi poruka na telefon da dođem ispred Bogoslovije na Karaburmi, gde se mladi ljudi školuju za sveštenike, i da će tu biti primopredaja. Bio je dogovor da odemo u menjačnicu da oni prebroje novac i da vide da nisu falsifikati. Svuda oko mene bili su policajci, koji su čekali moj znak da ih uhapse - izjavio je Serafim u emisiji „Život priča“ koju emituje TV Prva.Potom je, kako je rekao, od sveštenika zahtevao da vidi snimak Kačavendinog razvrata.Tražili dva miliona- On je otvorio laptop, pokazao mi snimak, a ja pitam: „Je l‘ dajete laptop?“ On kaže: „Ne, ne, za 100.000 evra ti dajemo CD. Ako hoćeš laptop, moraš da pripremiš dva miliona.“ U laptopu je bio snimak koji su oni napravili sa episkopom Kačavendom u Patrijaršiji za vreme sahrane patrijarha Pavla. Tad su u Patrijaršiji imali svoje orgije. Sećate se onda kad je bilo u novinama da je za vreme sahrane patrijarha Pavla u radnji „Hugo Bos“ kupovao odelo? Onda je s tim momcima bio i u Patrijaršiji - ispričao je Serafim i dodao da je policija na njegov znak uhapsila dvojicu sveštenika.Da podsetimo, otac Serafim je u prvom delu emisije „Život priča“ izneo sumnju da je dečak Milić Blažanović, koji se razneo bombom nakon što ga je Kačavenda navodno silovao, zapravo ubijen. Vasilije Kačavenda penzionisan je 2012. nakon mnogobrojnih skandala.\nRazvrat bez granicaPIJAN DOLAZIO PO SEKSOtac Serafim tvrdi da je Kačavenda jedne noći pijan upao u njegov stan, kao i da mu je bilo veoma važno da ljudi misle da njih dvojica „opšte“.- I jedne noći čujem da mi nešto lupa u prozor, dođem do prozora i vidim episkopa SPC, koji mi baca kamenčiće na prozor i govori mi da otvorim. I sad, znate, vidite episkopa SPC mortus pijanog i kažem - popnite se gore, on sa vrata ulazi, skida se go i kaže - ja sam došao noćas da to obavimo. Onda je došao skroz go do spavaće sobe gde sam ja bio i tu je legao i zaspao - ispričao je Serafim.\nČINJENICEKačavenda je rođen 1938. godine1978. izabran je za episkopa zvorničko-tuzlanskogUmirovljen je 2013 godine posle brojnih skandalaOptuživan je za pedofiliju, obljubu i homoseksualizamIma krivičnu prijavu za organizaciju ubistva mladića Milića Blažanovića- Pre tri godine procurili su snimci njegovih homoseksualnih orgija\nKURIR VAM POKLANJA NARODNI KUVAR: Spremite piletinu za desetku\nU ovom broju pronađite najbolje recepte za sočna jela sa piletinom\nMagazin Narodni kuvar vam predstavlja vrhunske recepte za pripremanje sočne piletine koju će svi obožavati.\nPoznata pevačica Tijana Dapčević otkriva da je njen frižider uvek pun zeleniša.\nvladika Vasilije Kačavendapatrijarh pavlesahranaotac SerafimorgijeseksmladićiPatrijaršija


HOGVORTSKA BIBLIOTEKA 1-3 - Dž. K. Rouling | Knjižara Roman\nLjubitelji malog čarobnjaka zaista će imati čemu da se raduju. Mnogo toga je zanimljivo u vezi sa ovim knjigama, ali izdvojićemo nekoliko detalja koji će bez sumnje privući prave poznavaoce, ali i čitalaštvo uopšte. Recimo, Džoana Rouling je u ovim delima odlučila da se prikaže kao kompletna autorka i ponudila je svoje originalne ilustracije, koje prate tekstove knjiga. U knjigama se mogu naći i stručni komentari cenjenog profesora Albusa Dambldora, čije će mudrosti prepoznati svaki polaznik hogvortske škole.


Novogodišnji doček je, kao u stara dobra vremena otpočeo uz TV program.\n„Ja bih da gledam Kesića, ako nije problem“, stidljivo je predložila Jasna.\n„Naravno da nije problem“, rekao sam, trudeći se da upravo tako i izgledam, uverljivo i opušteno. Nemam ništa protiv Zorana Kesića, ali meni odavno, iz nekog razloga, više ništa nije smešno. Naročito ako se šaljive dosetke zasnivaju na ponavljanju, citiranju ili parafraziranju svakodnevnih gadosti kojima smo svakodnevno izloženi, a ovo je još bila svečana, novogodišnja emisija. Godišnji izbor, kompilacija besprizornosti, bahatosti, alavosti, kršenja ustava, zakona, svih vrednosnih i moralnih načela – pregled najubojitijih i najodvratnijih snošaja u zdrav mozak , moglo bi se reći. Na moju veliku žalost, večera je već bila pripremljena, pa nisam imao nikakav izgovor za eskiviranje TV ekrana.\n„Ovo je za mene ponižavajuće podsećaje šta sve trpimo, i ćutimo… I nimalo mi nije smešno, i pored nesumnjivog humorističkog potencijala“, prokomentarisao sam diskretno taj TV ispad nešto kasnije uz večeru, iskoristivši trenutak dok je Jasna telefonirala.\nSearching soul sa novog albuma Pol Velera je značajno popravio stvar, a naročito Heart of Gold, Čarls Bredlijeva obrada Nil Jangovog standarda. U nekom trenutku smo se bacili na preslušavanje ploča, prijala je ta toplina analognog zvuka.\n„Eh, da je Al Grin imao bar jednu sisu, oženio bih ga bez razmišljanja, rekao je jednom prilikom Čak Beri“, prokomentarisao sam nakon što smo odslušali Love and Happines, uz slatku pitu od hokaido -bundeve, jabuka i suvih šljiva. I eto, tako se spontano organizovani doček Nove godine neočekivano pretvorio u sasvim prijatno, sasvim normalno veče. I, ako bih baš morao da odaberem neku narodnu poslovicu za zaključenje ove pričice o novogodišnjem dočeku, odabrao bih onu o poznavanju dana po jutru.\n„E, super je ovde“, dočekao me Uroš na vratima velike sale nekadašnjeg doma JNA. „Ušao sam maločas i vidim na bini original Bitlse, koji pri tom zvuče baš kao pravi“, delovao je baš oduševljeno. „A onda u uglu bine vidim poznatu siluetu sa šeširom kako se odlučnim korakom probija u prve redove i počinje da igra“, završio je kroz smeh.\n„Znači, Mišo je stigao“, prokomentarisao sam, ponešto zabrinutim tonom – jer noć je duga, a izazova mnogo. Praznici su ionako prilika da se okupe prijatelji rasuti na sve strane, od beogradskih, pa sve do interkontinentalnih Užičana, i da se, zašto da ne, malo provesele svi zajedno, prebirajući po slatkom talogu uspomena, uživajući u onom finom, zaboravljenom osećaju množine.\nNakon što je koncert završen, preselili smo se u „Čajdžinicu“, gde se nastavilo sa individualnim zabavnim programom, ništa manje zanimljivim. Ali, da se razumemo, neke stvari koje su se desile u kafani, u kafani treba i da ostanu, Uglavnom, mogu da kažem da je godina nastavila u sličnom tonu kao i na dočeku: malo, malo, pa bi se na obzorju ukazale naznake normalnosti. Lep napredak u odnosu na godinu iza nas, nema šta.\nMišo, na planini. A Hard Days Night\nStiglo se još za praznike popeti na planinu zavejanu snegom, ugostiti nekoliko dragih ljudi koji se ne sreću svakog dana, a onda je na crnom konju dojahala nezvana i sama bludnička melanholija, što bi rekao F. M. Dostojevski, neumitni pratilac post-praznične srpske apokalipse.\nJa se sa tim čudom i pokorom sve teže i teže borim, moram da priznam. „Razmišljaj pozitivno, rekli bi instant-stručnjaci za lečenje duše, i dodali bi: „sve ti je to iz glave“. Ne sporim, ali ipak mislim da ima i nešto, da izvinete, i iz dupeta; ako ništa drugo, treba ga povremeno pomeriti sa meka dušeka i otići makar u laganu šetnju. Kad smo već kod toga, možda je dobra prilika da citiram onu pomalo izlizanu, ali mudru misao koja glasi: Mišljenje je kao dupe, svako ga ima, što bi rekao Ivo Andrić. Ili Meša Selimović, nisam baš siguran. Možda Čarls Bukovski, ko će mu ga znati. Povremeno internet- šaljivdžije zatrpaju mreže lažnim citatima – životnim mudrostima i praktičnim savetima sa potpisima i fotografijama slavnih i svima znanih autora, koji i ne slute da su u zagrobnom životu avanzovali u takozvane lajf kouče, influensere, ili kako se već to zove. Čist postmodernizam, nema šta.\nTako je davno, u jednom romanu Svetislav Basara u fusnoti citirao osobu po imenu H. Paldum (ne mogu sad da se setim ni naziva romana ni citata, možda kad praznici izvetre do kraja). Oni mlađi i naivniji čitaoci bi verovatno istog trenutka proverili na internetu o kome se radi, možda pod H. Palldum, jer je rečena misao bila krajnje mudra, filozofska, ali uzalud. U pitanju je, naravno, bila Hanka Paldum, interpretatorka narodnih novokomponovanih melodija, poznata između ostalog po dva hita koje joj je napisao Milić Vukašinović, onaj sa kožnim šeširom što se proseravao po rijaliti-šou programima, dok se nisu pojavile još veće i opasnije budaletine. Ali te dve pesme što je napisao za Hanku su stvarno dobre, naročito ona Crne kose.\nTekst je objavljen u Užičkoj nedelji.


Vodotoranj na Paralelnom putu | Subotica nekada\n← Predizborna atmosfera…\n11. oktobra 2016. Postavite komentar\nVodotoranj preko puta železničke stanice bio je izgrađen 1925. za potrebe firme „Hrast a.d.“. Planirana je izgradnja, dobijena je i građevinska dozvola za još dva takva tornja. Toranj je srušen u savezničkom bombardovanju 1944. godine, da bi nakon rata (1946.?) bio ponovo\nIAS, F:47.III 466 1924


Renoviranje kuhinje, Mihajlovo :: Daibau.rs\nRENOVIRANJE, OBNOVA KUHINJE, MIHAJLOVO\nTražim dobrog majstora za renoviranje, obnovu kuhinje: Skupili smo i proverili majstore za renoviranje, obnovu kuhinje, koji rade u mestu Mihajlovo i okolini. Pošaljite potražnju i zainteresovani majstori za renoviranje, obnovu kuhinje će vas kontaktirati za pregled, predračun i ponude.\tIskusan majstor za renoviranje, obnovu kuhinje Mihajlovo, koji može da uradi:\tobnova kuhinje, mijenjanje pulta u kuhinji, mjienjanje metalnih djelova, i ostale povezane poslove će se sigurno naći i za vas.\tviše


Da li kraljica primećuje šta oblače druge žene? - To sam ja\nDa li kraljica primećuje šta oblače druge žene?\nPiše: Novinarka i književnicaMirjana Mitrović 4 septembra, 2020 5 septembra, 2020\nOdnos dve moćne žene Velike Britanije, kraljice Elizabete II i premijerke Margaret Tačer, bio je komplikovan i naizgled dramatičan, ali je upravo zbog toga ušao u legendu\nUvek je dramatično kad dve vrlo različite i izuzetno moćne žene moraju da sarađuju na tradicionalno muškim pozicijama, pa je to bio slučaj i sa britanskom kraljicom Elizabetom II i premijerkom Margaret Tačer. A upravo to će biti jedna od okosnica četvrte sezone izuzetne britanske serije Kruna, čije je emitovanje na Netfliksu najavljeno za 15. novembar ove godine.\nZanimljivi momenti o saradnji dve dame – čelične i cinične – biće jedna od okosnica četvrte sezone britanske serije Kruna\nNagrađivana veb-serija, koja beleži šezdesetak najviših priznanja i preko 160 nominacija za prestižne nagrade, do sada je pratila život kraljice Elizabete II i njenu porodičnu priču, od dolaska na presto 1952, kada je imala samo 26 godina, paralelno sa sazrevanjem u napetim decenijama hladnog rata.\nAli, baš kad je izgledalo da kraljica sigurno nosi svoju krunu (zbog čega se u trejleru za četvrtu sezonu pojavljuje u paradnoj uniformi na konju), na političko nebo Velike Britanije, u maju 1979, stupila je prva žena- premijer – Margaret Tačer.\nGodine su im bile jedina sličnost\nSvi koji su poznavali prilike, tvrdili su da je tokom 12 godina, koliko je Tačerova bila na čelu vlade, njen odnos sa kraljicom bio „težak”. Margaret Tačer, koju su prethodno imale čast da igraju Meril Strip, Greta Skaki, Lindsi Dankan i druge glumice, u seriji će igrati Džilijan Anderson, poznata kao Skali iz Dosijea Iks.\nVrlo brzo po stupanju na vlast dobila je nadimak Čelična Dama, zbog svoje nepopustljivosti. Margaret Tačer bila je osmi premijer kraljici Elizabeti (tumači je oskarovka Olivija Kolman, a pamti se i Helen Miren), ali svi njeni prethodnici bili su muškarci. Neki su bili stariji i iskusniji, pa je kraljica slušala njih, drugi mlađi, pa su oni slušali nju. Margaret Tačer bila je sličnih godina kao kraljica Elizabeta, ali tu je prestajala svaka sličnost koja bi kvarila ovaj mitski odnos.\nPremijerka i kraljica sastajale su se jednom nedeljno – Tačerova je uvek dolazila 15 minuta ranije, a Elizabeta II sa 15 minuta zakašnjenja\nA post shared by The Crown – Brasil. (@thecrownfas) on Aug 19, 2020 at 2:22pm PDT\nRevnosno su izvršavale svoju zakonsku obavezu, da jednom nedeljno održavaju sastanke na kojima premijer i suveren razgovaraju o aktuelnim problemima u zemlji – samo što je Tačerova uvek na sastanak dolazila 15 minuta pre zakazanog vremena, a kraljica sa 15 minuta zakašnjenja, kao što tradicija nalaže. Ali, u situacijama koje nisu bile radne, Tačerova nije htela da poštuje tradiciju, pa je na večeri kod kraljice, kad je objavljeno da će se dame povući, ostala da razgovara sa muškarcima. U prilikama kada su se pojavljivale u pratnji muževa, Denisa Tačera i princa Filipa, nije bilo lako održati protokol. Navodno, Denis se najbolje slagao sa majkom Elizabete II, jer su oboje voleli dobru kapljicu.\nNa večeri kod kraljice, uprkos tome što je objavljeno da će se dame povući, premijerka je ostala da razgovara sa muškarcima\nPredugo je živela među muškarcima\nKraljica i premijerka morale su da se pojavljuju zajedno na mnogim skupovima. Na početku, premijerka je htela da bude uviđajna i pozvala je kraljičine saradnike da pita koju boju će kraljica nositi da bi ona izabrala nešto drugo, a iz Bakingemske palate joj je odgovoreno da ne brine jer „kraljica nikad ne primećuje šta oblače druge žene”.\nKao lider Konzervativne partije, Tačerova je upravljala čvrstom rukom. Nemilosrdno je ugušila masovne proteste rudara otpuštenih iz privatizovanih rudnika, vodila je desetonedeljni rat protiv Argentine, za Foklandska ostrva na suprotnom kraju Atlantika, u kojem je poginulo 255, a ranjeno više od 700 britanskih vojnika. Monarhiju je smatrala prevaziđenom i preskupom institucijom, a kraljici je zamerala što održava dobre odnose sa komunističkim diktatorima (ipak, Margaret Tačer se, uz druge svetske političare, pojavila na sahrani Josipa Broza Tita, predsednika nekadašnje Jugoslavije, samo godinu dana nakon što je izabrana).\nKraljica je o premijerki rekla: „Priča previše i ostaje predugo. Vidi se da je dugo živela među muškarcima.” Ipak, kraljica ju je smatrala neophodnom i pridržavala se svog uverenja da je odlika dobrog vođe sposobnost da inspiriše ljude da kombinuju „entuzijazam i inspiraciju da bi radili zajedno”.\nVolim rasprave, volim debate\nBritaniji je trebao neko efikasan, a Tačerova je bila baš takva. Iako konzervativna po stavovima, tvrdila je: „Ako hoćeš da se nešto kaže, zovi muškarca, ako hoćeš da se nešto uradi, zovi ženu.” Poticala je iz provincije, iz srednje klase. Otac joj je bio lokalni političar. Prvo je završila hemiju, a potom prava i postala advokat. Pošto je kao premijerka skresala budžet za obrazovanje, postala je prvi političar koji je završio Oksford, a nije dobio počasni doktorat.\nKad je Tačerova napustila premijersku poziciju, kraljica joj je dodelila Orden podvezice i plemićku titulu\nPaolo Paradiso © / Shutterstock.com\nKad je prvi put dobila poziv da se aktivira u politici, rekla je da su joj deca suviše mala i ako još budu hteli, mogu da je pozovu ponovo kad joj deca porastu. Pozvali su je ponovo.\n„Volim rasprave. Volim debate. Ni od koga ne očekujem da samo sedi i slaže se sa mnom”, napisala je Margaret Tačer. Na suprotnoj strani stoji kraljica sa ciničnim smislom za humor i njen poziv: „Hajde da sebe ne uzimamo suviše ozbiljno!”\nIpak, vremenom, dve moćne žene kao da su naučile da poštuju međusobne različitosti. Kad je Margaret Tačer 1990. napustila premijersku poziciju, kraljica Elizabeta joj je odmah dodelila Orden podvezice i plemićku titulu.\nEngleska Kraljica Kultura & Odmor Spektakl Kraljica Margaret Tačer Elizabeta II


Povratak u detinjstvo - ili ipak ne?! - Portal Mladi\nHome Magazin Kultura Povratak u detinjstvo – ili ipak ne?!\nPovratak u detinjstvo – ili ipak ne?!\nKoliko puta vam se dogodilo da se odlučite za gledanje filmova/serija koje su obeležile vaše detinjstvo, ali koje su vas potpuno razočarale kad ste ih pogledali opet posle mnogo godina?\nNije retkost da nam serije i filmovi koje smo obožavali u mladosti, sad deluju smešno i preterano, jer se filmska umetnost neprestano razvija i svake godine imamo po par novih blokbastera koji nam zaokupljaju pažnju svojim besprekornom upotrebom efekata, dirljivom pričom ili sjajnom akcijom uz dašak drame.\nNaravno, ovo se ne odnosi na neprevaziđene klasike koji su to postali zahvaljujući fantastčnoj priči i kvalitetnoj glumi, što im omogućava otpornost na stalne promene trendova i nemilosrdno poređenje sa tehnički mnogo kvalitetnijim filmovima današnjice.\nEvo nekoliko primera koji blago rečeno, predstavljaju neuspešan povratak u detinjstvo:\nSerija koju je pratila većina nas prikazivana je od 1998. do 2006. godine i ubrzo nakon početka prikazivanja je stekla kultni status i vernu armiju obožavalaca. U periodu kad je serija postala poznata kod nas, svi smo imali omiljenu sestru čiju smo moć smo prisvajali za sebe. Avanture u kojima se sestre Halivel, iz epizode u epizodu bore sa mračnim silama koje žele da im otmu moći su bile zabavne za to vreme…i za taj uzrast! Desetak godina kasnije, gledajući scene iz pojedinih epizoda, ne mogu da se ne zapitam “kako smo mogli ovo da gledamo?” Nesumnjivo, ova serija je klasik tog žanra, ali efekti sada izgledaju smešno i pojedine scene nepotrebno i glupo.\nMoćni rendžeri predstavljaju sinonim za nostalgiju deci koja su rođena krajem osamdesetih i početkom devedesetih. Obožavali smo ih dok su spašavali svet od najgorih zlikovaca na planeti i šire. Neki od nas i dalje znaju napamet čuvenu pesmu “Go, go power rangers” i ova serija će nas uvek podsećati na detinjstvo. Međutim, danas, scene borbi moćnih rendžera sa zlikovcima izgledaju urnebesno. Fun fact: Da li ste znali da je Volter Vajt (Bryan Cranston) pozajmio glas zlikovcima Twinman-u i Snizard-u? On je, takođe prihvatio ulogu Zordona u novoj verziji Moćnih rendžera koju možemo da očekujemo krajem marta 2017 godine!\nReakcija na video iznad:\n3. Nindža kornjače\nBili su nam dragi dok smo ih gledali kao crtać, još draži nakon filma iz 1990. i potpuno smešni nakon novijih verzija filmova iz 2014. i 2016. godine! Priča je neznatno promenjena u novijim filmskim verzijama, ali je suština ista: mutirane nindža kornjače tinejdžerskog uzrasta koje obožavaju picu i bore se za bezbednost građana Njujorka. Bez obzira na kvalitet efekata, novije i poboljšane verzije nisu dobro prošle kod publike koja je ostala verna jednostavnijoj verziji nindža kornjača.\nOvde možemo da ubrojimo sve akcione filmove čija se radnja svodi na sledeća dva scenarija:\n1)Glavnom glumcu ubiju ženu/celu porodicu, on krene na osvetnički pohod i poubija sve zlikovce u filmu;\n2)Glavni glumac je policajac/bivši policajac, ne poštuje pravila, lažno je optužen za nešto, sveti se svima\nPalo vam je milion sličnih filmova na pamet, zar ne?! Nije ni čudo, jer su reprizirani bezbroj puta, i dalje se prikazuju a snimaju se i novi filmovi na taj (davno prevaziđen) princip. Rasponi ocena za ove filmove se kreću od 2 do 5 na imdb-u, ali za nas ti filmovi predstavljaju svojevrsni povratak u detinjstvo i zato rado bacimo oko na tv kad ih po ko zna koji put prikazuju.\nKad smo kod repriza, neizbežno je spomenuti domaće serije Bolji život, Srećni ljudi, Vruć vetar … koje smo svi gledali nebrojeno mnogo puta i koje ponekad, umesto da nas vrate u detinjstvo, uspeju od nas da izmame samo kolutanje očima zbog ponovne reprize. Serije same po sebi nisu loše, ali su zahvaljujući stalnom repriziranju, uspele da, što bi se reklo, dosade i bogu i narodu.\nSima, jedini član porodice kojem se UVEK obradujemo\nOno što su danas turske serije, ne tako davno su bile španske serije, koje su snimane uglavnom u Meksiku i na španskom govornom području Južne Amerike (brazilske nisu bile toliko brojne, a ni poznate kod nas). Voleli smo ih zbog: ljubavnih priča sa srećnim krajem i intriga. Danas nam izgledaju smešno, ali zahvaljujući ovim serijama svi koji smo ih gledali pomalo znamo španski. Telenovele su većinom odgovorne za stavku u CV-iju: španski – osnovno/napredno, u zavisnosti od broja odgledanih serija.\nPrevious articleRails Girls besplatna radionica programiranja u Nišu\nNext articleCareer days 2017 – Da li je ovo tvoja priča?


Cene soje, pšenice, kukuruza na berzama širom sveta - Agro Info Tel\nHome » CENE NA BERZI » Cene soje, pšenice, kukuruza na berzama širom sveta\nCene soje, pšenice, kukuruza širom sveta – ekonomski rast u Evropi raduje, ali vrednost eura prema US $ ( 1: 1,20 ) loše utiče na mogućnost izvoza poljoproizvoda iz EU. Cena uljane repice lagano klizi na dole. Izveštaj USDA ( Amerićkog Ministarstva poljoprivrede) će doneti mala pomeranja cena na tržištu SAD.Cene hrane beležile su padu decembru 2017. , ali su ukupno cene bile više za 8,2% u odnosu na 2016. godinu, najviše od 2014. godine..\nPšenica iz EU teško nalazi kupce jer konkurenti iz regiona Crnog mora mogu ponuditi povoljnije cene. Zato izvoz pšenice beleži pad od 20% u odnosu na prošlu sezonu ( izvoz je 10,9 Mil. tona). Zahvaljujući rastu tražnje za jećmom na svetskom tržištu izvoz je 2,7 Mil. tona ( veći za 12% ). Povoljne vesti su samo za uvoznike kukuruza – uvoz beleži 7,9 Mil. tona od početka sezone 2017/18.( rast za 45% !!).\nBUGARSKA – cene uljarica beleže nivo od 336 US$ za tonu za suncokret i 435 US$ za tonu uljane repice.\nNivo cena mleka i mlečnih prerađevina je tokom 2017. zabeležio porast od 31% u odnosu na 2016. Cena šećera beleži pad od 11,2% u odnosu na 2016. Cene žitarica su zabeležile rast za 3,2% u odnosu na 2016. dok cene mesa beleže rast od 9% u 2017. godinu u odnosu na 2016.\npšenica , jan.2018, 153,00 eura/t, mart., 159,00 eura/t\nječam, jan.2018, 150,00 eura/t.\nkukuruz, jan.2018, 154,00 eura/t. januar – 157,25 eura/t\nuljana repica, jan.2018, 354,00 eura/t. februar –353,75 eura/t\nCene soje, pšenice, kukuruza širom sveta\nFarmeri čekaju današnji izveštaj USDA o stanju zaliha – proizvođači soje se verovatno neće obradovati jer se očekuje dalji rast zaliha soje u SAD. To znači pad cene. Hladni talas gubi na snazi, temperature rastu – sneg pokriva useve pšenice tako da smanjuje brige farmera. Stanje useva pšenice je znatno lošije nego sezonu ranije i uz smanjenje površina pod pšenicom očekujese rast cena u sledećim mesecima.\nOdluka Vlade da u poreski zakon donese član kojim se farmerima koji prodaju svoje useve zadrugama priznaje pravo povrate 20% poreza na dohodak tekuće godine. Tako se štite zadruge koje predstavljaju osnovu daljeg ruralnog razvoja. Promet zadruga 2016. je bio 44 milijarde dolara.\npšenica, mart 2018. 4,3375 $/bušel (cca 27,216 kg)\nsoja zrno, mart. 2018, 9,5025 $/bušel (cca 27,216 kg )\nsoja sačma, mart. 2018, 311,70 dolara / kratka tona ( 907,1874 kg )\nBRAZIL – soja u nekim delovima Brazila već završava cvetanje i očekivanja su da će žetva 2018. biti 114,1 Mil.tona. Veliko kašnjenje u setvi kukuruza će usloviti pad očekivane berbe na 91,6 Mil. tona.\nARGENTINA – tokom sledeće tri godine izvozne takse za soju će sa nivoa od 30% biti smanjene na 18% u decembru 2019. Na taj način će farmeri dobiti mogućnost boljih cena uizvozu. Godišnje će budžet države biti zakinuz za oko 340 miliona US$ ( ukupno milijardu US$ za tri godine!!). Verovatno će to uticati na povećanje zasejanih površina pod usevom soje.\nHladni vazduh iz Sibira se zadržao nad delom Ukrajine i jugozapadnom delu Rusije. Temperature do minus 9 C još ne ugrožavaju useve pšenice, Ukoliko se nastavi pad temperature delovi Ukrajine bez snežnog pokrivača mogu zabeležiti povećanje štete na usevima ( temperature do minus 15 C).\nUKRAJINA – očekuje proizvodnju žitarica u sezoni 2017/18. od 61 – 65 miliona tona. Izvoz se planira na nivou od 42 – 45 miliona tona žitarica!! Povoljni klimatski uslovi do sada ulivaju optimizam poljoprivrednicima koji su povećali zasejane površine pod pšenicom.\nRUSIJA – nakon rekorda iz prošle sezone od 130 miliona žitarica očekuje ove sezone još veći prinos zahvaljujući primeni savremene tehnologije, boljim klimatskim uslovima, povećanjem kvaliteta zemljišta, đubrenja … Izvoz pšenice se očekuje na nivou od 44 miliona tona.\nberzama Cene Cene soje kukuruza pšenice\t2018-01-12


SSP: Iz laži u laž - Z1INFO.RS\nZelena stranka-Dosta je bilo: Organizovali akciju čišćenja jezera\nSSP: Iz laži u laž\nStranka Sloboda i pravda postavlja pitanje: Dokle ?\nSerija lažnih obećanja i neistinitih priča se nastavlja, 9. avgusta, na javnom servisu zrenjaninci su imali priliku da čuju, da će ispravna pijaća voda poteći za desetak dana, neposredno pre toga rečeno je da će vode biti do kraja nedelje, podseća ova stranka u svom saopštenju.\n”Premijerka je 26. juna zvanično obećala da će do 10. jula Zrenjanin imati zdravu vodu, reč koju je dala nije ispunila, a ova vlast je dokazala da je naoružana širokom paletom laži koje plasira u javnost, kako bi prikrili svu svoju nesposobnost”, navode iz SSP\n”Na nedeljnom nivou se izlazi u javnost sa praznim obećanjima vređajući inteligenciju svih nas”, zaključuju u SSP Zrenjanin. Ova stranka se pita da li se na ovaj način samo kupuje vreme da bi građani imali utisak, da se, ipak, nešto radi.\nStranka slobode i pravde je i ovom prilikom tražila odgovornost jer na ovaj način se zanemaruju interesi građana u cilju pokrivanja njihove nesposobnosti.\nIzvor SSP Zrenjanin\nZavetnici iz Zrenjanina poručili ”Separatizam neće proći”\nAlisa Kockar: Zrenjaninska vlast ume samo da stvara probleme svojim sugrađanima


Efes je na dva minuta do kraja uspeo da stigne do izjednačenja (70:70) nakon nove trojke raspoloženog Saše Vujačića, ali je serijom od 6:0 izraelski šampion praktično rešio meč i pobedio rezultatom 79:72.\nDžordan Farmar se posebno istakao kod gostiju sa 18 koševa, šest asistencija, pet skokova i dve ukradene lopte, a podršku mu je pružio i Dejvid Blu sa 15 poena. Kod domaćina Saša Vujačić je ubacio 21 poen, Stanko Barać 17, dok se Duško Savanović nije upisao u strelce, ali je pružio "rodmanovsku" partiju uz sedam skokova i tri asistencije.\nMilano je i pored lošeg starta u Belgiji protiv Šarlroe na kraju pobedio 81:76 i sada ima po dve pobede i poraza, kao i Efes, Partizan i Real.\nAntonis Focis je sa 19 poena predvodio goste do, nimalo lakog trijumfa.\nCSKA je u Grupi B u vrlo neizvesnoj završnici meča u Atini sa Panatinaikosom na kraju izborila produžetke pošto se duel završio rezultatom 71:71.\nU produžetku su se istakli Krstić, Hrijapa i Šiškauskas koji su zaustavili tim Željka Obradovića pobedivši 78:76.\nRamunas Šiškauskas je sa 14 poena bio najefikasniji pojedinac, dok je Nenad Krstić za 25 minuta upisao 13 uz sjajnih 11 skokova!\nMiloš Teodosić je bio manje raspoložen za poene pošto je za 23 minuta dodao samo tri. U poraženoj ekipi se istakao Kostas Kajmakoglu sa 13 poena.\nAleksandar Trifunović je uspeo da izbori prvenac u novom klubu pošto je vodio košarkaše Žalgirisa do prve pobede u dosadašnjem toku Evrolige pošto su u četvrtom kolu savladali Bamberg rezultatom 81:70 (28:21, 18:22, 14:10, 21:17). U jednom od derbija Makabi je odneo bodove iz Turske gde je savladao Efes u veoma zanimljivom meču.\nIako je Bamberg sjajno startovao i poveo sa 11:4, domaćin se brzo probudio i sam krenuo da stiče prednost (28:21), koju su Nemci do poluvremena prepolovili - 46:43.\nRezultatski egal nastavio se i u drugom poluvremenu, sve do šest minuta pre kraja (64:62) kada je Žalgiris ponovo otišao na "+6", a Nemci pokušali da se trojkama vrate u igru, što se ispostavilo kao pogrešan potez jer su ih domaćini kaznili sa dvocifrenom pobedom - 81:70.\nSjajan je bio Soni Vims koji je ubacio 22 poena, a odličnu partiju pružio je i Milovan Raković - 12 poena, šest skokova i jedna asistencija. Kod gostiju najefikasniji je bio Predrag Šuput sa 19 koševa, dve asistencije i pet skokova.\nBarselona je lakše nego što se očekivalo savladala Montepaski sa 92:75 u derbiju Grupe D. Blistao je Čak Eidson sa 22 poena, dok je Erazem Lorbek upisao 17. Kosta Perović nije igrao.\nIgor Rakočević je za 24 minuta postigao 11 poena uz pet asistencija.\nKaha Laboral doživeo je prvi poraz u Grupi A na gostovanju Nansiju. Francuze je kao i uvek ove sezone do pobede predvodio Nikolas Batum sa 21 poenom igrajući svih 40 minuta. Ipak, najefikasniji je bio Akin Akingbala sa 26.\nNemanja Bjelica se za šest minuta nije upisao u strelce, a dva puta je bezuspešno šutirao za tri poena.


MyCity » Zdravlje » Naučite da tumačite poruke koje vam šalju lice i telo\nPoslao: 19 Jul 2005 02:07\n1Ovo se svidja korisniku: Ljiljana Kostic\nKada žele da dijagnostifikuju i utvrde uzrok neke bolesti, Kinezi najpre dobro osmotre čoveka spolja. Oni uspešno primenjuju ovu metodu već vekovima, ali ona postaje sve popularnija i u ostalim delovima sveta. Sve je više lekara koji se bave spoljašnjim simptomima unutrašnjih poremećaja, a ovakav pregled znatno je prijatniji za pacijenta.\nOvo dragoceno znanje možete da primenite i kod kuće. Naučite da tumačite poruke koje vam šalju vaše lice i telo: redovno pratite izgled svojih noktiju, jezika, lica... S vremenom ćete sve brže i jasnije primećivati promene na njima. To ne znači da više nikad nećete morati da idete kod lekara, ali ćete svakako naučiti da prepoznate zdravstveni problem, pre nego što dođe do manifestacije bolesti.\nBeli prsten oko dužice ukazuje na povišen nivo holesterola. Dajte krv na analizu i izbegavajte životinjske masti. Maslinovo ulje i ulje od uljane repice sadrže nezasićene masne kiseline koje snižavaju nivo štetnog holesterola.\nIgranje oka uglavnom je posledica nedostatka magnezijuma, koji na duži rok može da izazove oštećenje nerava i srca!\nSvetlucanje pred očima je posledica slabe cirkulacije, kojoj je uglavnom uzrok ukočenost u vratu. Da biste opustili mišiće, istežite vrat na sledeći način: sedite, nagnite glavu na levu stranu, a zatim stavite levu šaku na glavu i lagano je vucite ka ramenu (u obe strane po tri puta).\nPožutele beonjače mogu da ukažu na oboljenje jetre. Odmah se javite lekaru koji će utvrditi da slučajno nije u pitanju hepatitis. Jedino u ranoj fazi ove bolesti mogu da se izbegnu trajne posledice.\nBele tačkice na dužici često ukazuju na skrivena žarišta upale u organizmu. Krvna slika će otkriti eventualne uzroke ove pojave.\nCrvenkaste beonjače su znak prehlade ili upale vežnjače. Ako tegobe ne prođu same nakon tri dana, obratite se lekaru.\nO čemu govore nokti\nNaši nokti ponekad izgledaju prilično jadno. Uzroci su uglavnom bezazleni, na primer, prečest kontakt s vodom ili agresivna sredstva za čišćenje. Ali, pošto se nokti ishranjuju preko krvotoka, oni mogu ukazati i na određene bolesti.\nNokti kao kandže savijaju se prema unutra i često su veoma debeli. Ovo može biti posledica poremećaja cirkulacije. Ako je povijen samo kažiprst, verovatno je reč o nedostatku kalcijuma. Da biste sprečili ovu pojavu, konzumirajte redovno mlečne proizvode, mahunasto povrće i koštunjavo voće.\nUzdužne brazde nisu razlog za brigu: one ukazuju na nedostatak tečnosti. Dnevno bi trebalo da unesete najmanje dva i po litra vode u organizam. Veoma izražene uzdužne brazde su znak početka dijabetesa, dok naglašene poprečne brazde mogu biti posledica psihičkih problema (stresa, depresije). Moguće su i u slučaju aktune infekcije ili oboljenja srca.\nPožuteli nokti posledica su pušenja ili čestog lakiranja. Savet: Istrljajte nokte limunovim sokom. Ponekad požuteli nokti ukazuju na poremećaj funkcije jetre ili žuči.\nZnaci koje vam šalje jezik\nKada nešto ne valja u organizmu, onda se to prvo vidi na jeziku: menja mu se boja, otiče i stvaraju se naslage na njemu.\nBele naslage na jeziku ukazuju na gljivičnu infekciju, a uzrok je obično oslabljeni imunološki sistem. Savet: Pijte po dve čaše soka od pomorandže dnevno, jer vitamin C jača odbrambene snage organizma.\nJezik boje maline je tipičan simptom šarlaha, infektivne bolesti koja se leči antibioticima. Savet: Za jačanje imuniteta preporučuju se preparati od bunike.\nDebele žutobeličaste naslage na jeziku ukazuju na poremećaj gastrointestinalnog trakta. Nedovoljno kretanje i jednolična ishrana glavni su krivci za lenja creva. Treba da jedete što više balastnih materija.\nIzrazito otečen i bledoroze jezik možda ukazuje na slabost slezine. Ako primetite ovaj simptom, obratite se lekaru.\nŠta otkriva lice\nBoja tena i bore ukazuju na problem pre nego što osetimo tegobe.\nBlede usne mogu biti znak malokrvnosti. Vodite računa o ishrani, koja treba da bude bogata gvožđem (zobene pahuljice, peršun, riba). Zamolite lekara da vam preporuči neki preparat gvožđa.\nIzrazito crveno lice, često u kombinaciji sa prekomernom težinom, ukazuje na visok krvni pritisak. Potražite savet lekara. Povišen pritisak u mnogim slučajevima može da se snizi ako se više krećete, a idealno je bavljenje sportovima izdržljivosti.\nCrvenkasta, suva koža na nosu može biti simptom neurodermitisa, ali je daleko češće posledica stresa. Vežbe disanja su veoma efikasne: sedite, udahnite duboko dok brojite do osam, kratko zadržite dah, a zatim polako izdahnite Vežbu uradite deset puta.\nPucanje uglova usana ukazuje na poremećaj u dvanaestopalačnom crevu. Hrana koju jedete verovatno sadrži suviše kiseline. Savet: Neko vreme izbegavajte kafu, alkohol i citrusno voće. Mast od nevena ublažava upalu.\nOvaj topic je pregledan 23115 puta\nKorisnici trenutno na forumu: _commandos_, aljosa7, amstel, awathorn, babaroga, bato, darkangel, djordje92sm, dragoljub11987, ILGromovnik, kybonacci, nemkea71, ofbeyond, Pakito93, slonic_tonic, uhogrlonos, VJ, VP3987


Zvaničnik: Maksimalni pritisak na Pjongjang dok se ne ostvari napredak\n► Zvaničnik: Maksimalni pritisak na Pjongjang dok se ne ostvari napredak\nSavetnik predsednika SAD za nacionalnu bezbednost Herbert Mekmaster rekao je da Savet bezbednosti UN podržava optimizam predsednika Donalda Trampa oko diplomatskog rešenja severnokorejske krize, ali i njegovu nameru da održi maksimalan pritisak dok se ne ostvari "stvarni napredak" ka denuklearizaciji Korejskog poluostrva.\nMekmaster je novinarima juče rekao da je Tramp odobrio strategiju maksimalnog pritiska pre oko godinu dana i da želi da se zahvali članicama SB "na jedinstvu i odlučnosti" prilikom usvajanja oštrih sankcija Severnoj Koreji.\n"To nas je dovelo do tačke na kojoj možemo da tražimo diplomatsko rešenje u potpunoj denuklearizaciji Korejskog poluostrva. Tako da smo odlučni da nastavimo na tom kursu", naveo je Mekmaster posle obraćanja Savetu bezbednosti.\nMekmaster je rekao i da je pred SB govorio o održavanju kampanje maksimalnog pritiska.\n"Svi smo se složili oko optimizma u vezi ove prilike ali smo odlučni - odlučni da nastavimo kampanju maksimalnog pritiska dok ne vidimo da su reči praćene delima i stvarnim napretkom ka denuklearizaciji", izjavio je Trampov savetnik.\nTramp je pre nekoliko dana pristao da se sastane sa severnokorejskim liderom Kim Džong Unom do maja. Međutim, još uvek nije bilo direktnog kontakta Vašingtona i Pjongjanga o pozivu koji je Kim uputio posredstvom južnokorejskih izaslanika.


Sheldon Prairie Museum : hoteli blizu, fotografije, adresa, Сједињене Државе plan, blizu, rezervacija\nSheldon Prairie Museum (Сједињене Државе)\nAdresa: 10th Street and 4th Avenue, Sheldon, IA, 51201\nTelefon 1: 712-324-4482\nInternet sajt: http://www.sheldoniowa.com/MuseumII.htm\nPozicija ovog hotela je severoistok za grad Sheldon, a nalazi se u ulici 210 North 2nd Ave 1 Blk N of Intersctn 18 and 60, na samo 8 minuta hodom od centra grada.Stil ovog hotela za grad Sheldon je PoNastavakvoljan, a kategorija dve zvezdice. U njemu ćete naći razne usluge, kao što su: Recepcija otvorena 24 sata, Sobe za nepušače, Poslovni centar, Perionica, Besplatan parking, Ekspres prijava/odjava gostiju, Klimatizovano.Ovaj hotel pruža i posebne pogodnosti, kao što je na primer: tereni za golf u blizini.Pripada hotelskom lancu Super 8.Uživajte u pogodnostima koje ovaj hotel pruža, kao što je na primer teretana. Ima brzu internet konekciju.Još korisnih informacija:U ovom hotelu biće Vam na raspolaganju parking.Sakrijte\nNa 9 minuta hodom udaljenosti od centra grada, ovaj hotel se nalazi u ulici 500 WEST PARK STREET, a pozicija mu je severozapad za grad Sheldon. Sve to ga čini idealnim za otkrivanje grada i okoline.StNastavakil hotela Sheldon Motel je Porodičan, a pruža pun komfor i usluge kao što su: n.a.. Pripada hotelskom lancu MS.Ovaj hotel pruža i posebne pogodnosti, kao što je na primer: čajna kuhinja.Još korisnih informacija:U ovom hotelu biće Vam na raspolaganju parking.Sakrijte\nNa 7 minuta kolima udaljenosti od centra grada, ovaj hotel se nalazi u ulici 201 34th Avenue, a pozicija mu je istok za grad Sheldon. Sve to ga čini idealnim za otkrivanje grada i okoline.U hotelu HolNastavakiday Inn Express Sheldon pronaći ćete sve usluge, a posebno: Teniski teren, Poslovni centar, Besplatan parking. Kategorija mu je dve zvezdice, a stil Povoljan.Hotel ima 61 soba/e/u, i to od soba tipa Room do soba tipa Room. Cene najjeftinijih soba u hotelu Holiday Inn Express Sheldon kreću se od 7 267 dinar - Srbija . Ima brzu internet konekciju.Ovaj hotel pruža i posebne pogodnosti, kao što je na primer: tereni za golf u blizini.Uživajte u pogodnostima koje ovaj hotel pruža, kao što je na primer unutrašnji bazen. Deo je lanca HI.Još korisnih informacija:U ovom hotelu biće Vam na raspolaganju besplatan parking.Sakrijte\nSheldon Golf Country Club, Sheldon infos\nSheldon Indoor Swimming Pool, Sheldon infos


Hala će dobiti potpuno novi, profesionalni parket, novi centralni semafor i koševe, nove teleskopske tribine, a zamenom postojećih stolica, kapacitet sedećih mesta biće povećan na preko 8.000, čime će biti ispunjeni zahtevi međunarodnih federacija.\nVesić je prilikom posete otkrio kada će radovi biti gotovi.\n- Radovi će biti završeni do kraja septembra, odnosno do početka nove takmičarske sezone u košarci, a ova najveća rekonstrukcija od kako je hala sagrađena će koštati 219.152.182,80 dinara - rekao je Vesić.\nPodsetimo, u narednoj košarkaškoj sezoni Crvena zvezda će igrati u dvorani „Aleksandar Nikolić” i to samo mečeve u ABA i Superligi. Duele u Evroligi, crveno-beli će igrati u Areni.\nPartizan će sve svoje mečeve igrati u najvećoj hali na Balkanu.\nUŽIVO, OSMINA FINALA LIGE ŠAMPIONA Lajpcig nakon prekida meča došao do prednosti, Atalanta za manje od jednog časa NAPUNILA mrežu Valensije


PS4 - Shadow of the Colossus (2018) - EmuGlx\nMladen Tapavički — 30. January 2018.\nPlayStation 2 konzola je ostala upamćena kao platforma na kojoj smo imali neke od najboljih naslova svih vremena, igara koje su uspele da svojim inovacijama stvore nove žanrove koji su i danas popularni – GTA3 je sa svojim detaljnim open world svetom promenio gaming, God of War je popularizovao quick time event-ove (kojih smo čini nam se tek nedavno uspeli da ih se otarasimo iz mnogih igara), a maleni japanski studio od svega 40-tak developera je uspeo da redefiniše način na koji smo se borili protiv velikih „boss“ protivnika. Ovaj tim je naravno Team Ico, a igra iz 2005. godine sa kojom su uspeli da to urade je naravno njihov veliki hit Shadow of the Colossus.\nNapravljen pod vođstvom poznatog režisera video igara Famito Uede, Shadow of the Colossus je igrače prebacio u neverovatno ambiciozno realizovani svet u kojem se krilo jedno od tehnički najkomplikovanijih rešenja za akcionu borbu do tada viđenu u svetu video igara – potpuni fokus na protivnike koji su veliki kao zgrade. Ovaj unikatni pristup gameplay-u, sa istraživanjem vizuelno spektakularnog i pustog sveta u kojem su jedini protivnici džinovi, odmah je privukao pažnju javnosti i istog trenutka potvrdio da Fumito Ueda predstavlja talenat kojem Sony itekako treba da odreši svoj novčanik. Ovo se i desilo, što je dovelo do još jednog ogromnog projekta koji je najzad finalizovan 11 godina posle premijere SotC-a u formi igre The Last Guardian koja nas je oduševila krajem 2016. godine.\nSedamnaest godina posle premijere SotC igre, maleni američki studio Bluepoint Games koji se mnogo puta dokazao kao najbolji tim za pravljenje remaster projekata (Metal Gear Solid HD kolekcija, Gravity Rush remaster, Uncharted The Nathan Drake Collection…) je najzad rešio da se posveti nekom projektu na sasvim drugi način. Shvativši da je Shadow of the Colossus jedna od njihovih najomiljenijih igara svih vremena, a pošto su već imali uspostavljenju saradnju sa Sony-om i Fumito Uedom, uspeli su da ugrabe projekat kompletne restauracije ove legendarne igre. Ovo je značilo da su po prvi put dobili mogućnost da, ne samo portuju igru sa starijeg na noviji hardver, nego da igri podare potpuno novu geometriju, porade na novim vizuelnim efektima, modernizuju sistem animacije i kolizije fizike, i maltene naprave ganc novu Shadow of the Colossus igru. Naravno, jedan od primarnih ciljeva projekta je bilo očuvanje mnogobrojnih elemenata koji su učinili originalnu igru tako upečatljivom – vizuelna atmosfera, opšti izgled igre uz očuvanje izgleda mnogih zona i karaktera, fokus da pojedini vizuelni elementi izgledaju blisko originalnom izgledu (kao što je krzno kod velikih kolosa), i još mnogo toga. Rezultat je igra koja veoma blisko emulira stari megahit, usput činivši ga još boljim!\nIako su se mnogi bojali da je Bluepont do sada dokazao da su samo podobni za „tehničke“ poslove portovanja i blagog poboljšanja grafike, moderna verzija Shadow of the Colossus igre koja je upravo stigla na PlayStation 4 i PlayStation 4 Pro konzole je dokaz da je ovaj tim najzad „diplomirao“ i da su itekako spremni da sami počnu da prave svoje igre. Sa velikim zadovoljstvom možemo da potvrdimo da remaster Shadow of the Colossus-a nije samo igra koja će oduševiti stare fanove ove legendarne igre, već da će u njoj sigurno uživati i novi igrači koji su do sada samo u čuli kratke opise ove igre koja je na PS2 konzoli i sa svojih 15-tak frejmova u sekundi uspela da dovede mini-revoluciju u svet video igara.\nNovi Shadow of the Colossus je video igra odmah po svom pokretanju uspeva da nas prebaci u prelepi svet koji prosto moli da bude istražen. Vođeni odličnom muzikom kompozitora Koh Otani-a, igrači se odmah na početku upoznaju sa glavnim junakom igre, Wanderom, koji posle dugog putovanja uspeva da nađe svoj put do udaljenog i davno napuštenog kraljevstva čije prelepe doline, šume i proplanke sada krase samo usamljene građevine i dvorci po kojima raste trava. Posle uvodne sekvence saznajemo i razlog zašto se Wander odlučio na ovaj put – doveo je sa sobom mrtvu devojku, i od magične sile Dormin koja živi u najvećem dvorcu kraljestva traži bilo kakav način da je vrati u život. Dormin mu govori da pošto je sa sobom doneo magični mač, njegova želja može biti ispunjena ako uspe da porazi avatare od šesnaest božanstava koji se mogu pronaći širom kraljevstva u formi ogromnih džinovskih bića – Kolosa. Prihvativši zadatak, igraču se tada otvara ogromno open world prostranstvo za igranje, a odbijeno svetlo od sunca na našem maču pokazuje u kom pravcu je sledeći protivnik. Naoružani samo lukom, strelom i mačem, do kraja igre vas deli samo bitka sa 16 ogromnih protivnika koje ćete morati da pronađete i porazite.\nShadow of the Colossus je 2005. godine predstavljao vrhunac onoga što je i tada vremešni PS2 hardver može da isporuči – open world avantura sa slobodnim kretanjem peške kao i na konju, detaljni svet sa tada veoma inovativnim sistemom učitavanja udaljenih objekata dok im se približavamo, i širok spektar veoma naprednih specijalnih efekata koji su od ove PS2 igre učinili jednu od najlepših i najupečatljivijih igara svih vremena (po mnogima, čak i posle premijere 7. generacije konzola). PS4 verzija je naravno oduvala staru verziju po svim poljima, sa 1080p prezentacijom koja ne samo uspeva da emulira grafička rešenja novih igara iz 2018. godine, već u određenim delovima uspeva i da ih nadmaši. Jednostavno rešeno, Shadow of the Colossus na PS4 konzoli predstavlja jednu od vizuelno najspektakularnijih igara koje možete odigrati na ovoj konzoli trenutno. Svet je jako detaljan, sistem animacije Wandera i njegovog konja Agro-a je odličan, a što se više udaljite od centralnog dvorca, prelepi (i pusti) svet postaje sve egzotičniji i zanimljiviji za istraživanje. Bluepoint Games developeri naravno nisu menjali centralnu formulu igre – u celom svetu ćete sresti minimalni broj životinja (ptice i guštere) što uzdže atmosferu igre na novi nivo, dajući vam mogučnost da uživate u istraživanju pre nego što uspete da nađete vašeg sledećeg kolosa kojeg treba da porazite.\nBitke protiv kolosa promovišu unikatni borbeni stil koji će od vas tražiti da utrošite dosta vremena na planiranje i penjanje, pre nego što dođete do šanse da počnete da aktivno napadate protivnike (što se može uraditi samo na predefinisanim lokacijama koje su obično teško dostupne). Dok se mnoge moderne igre odlučuju da platforming sekcije budu lagane a penjačke sekcije bez puno rizika ili šanse da promašite pravac pri penjanju, Shadow of the Colossus unosi mali nivo simulacije koji ćete morati ispoštovati. Wander se ne ustručava da skače kao akrobata i da se penje uz stene ili krzna džinovskih kolosa, ali svo to penjanje troši njegovu staminu i ogrančiava vas u vremenu koje možete provesti van zone u kojoj se možete odmoriti. Ovo će vas naterati da dobro razmislite na koji način da se penjete po kolosima, kada da namerno idete do zona gde znate da će on krenuti da negoduje, kao i kakav tajming vam treba za odmor i punjenje stamina bar-a.\nKod mnogih kolosa, proces „penjanja“ je samo deo problema. Kod skoro svakog kolosa ćete prvo morati da identifikujete na koji način da ih nekako „prizemljite“ i napravite prolaz po kojem bi ste mogli da pokušate da se penjete. Većina kolosa će imati formu životinja ili će leteti/plivati, što znači da ćete morati da im nekako privučete pažnju ili da ih naterate da naprave neku grešku koja će vam otvorti priliku da skočite na njih. Kontrole su takođe poboljšane. Stari fanovi mogu se prisetiti igre preko stare (veome Japanske i mnogima konfuzne) kontrolne šeme koja je bila prisutna na vremešnom Dualshock 2 gamepadu, ali tu je i par modifikovanih opcija koje na svu sreću prebacuju skok na X dugme. Jedan od primarnih razloga zašto se u ovoj verziji Wander čini agilnijim i lakšim za upravljenje je brži i stabilni framerate koji su kompletno uklonili input lag sa PS2 verzije igre.\nPošto nova verzija igre nema nove gameplay elemente (iako su mnogi to želeli, igra ima samo originalnih 16 kolosa), prelazak bez puno istraživanja se može izvesti za svega 10-tak sati. Ali, ako želite da sakupite sve bonuse koje igra nudi (otvaranje svih galerija, kao i sakupljanje sve opcione opreme i oružja za Wandera i njegovog konja Agro-a), moraćete duplirati vreme igranja. Sakupljanje tih bonusa traži od vas da porazite kolose na svim težinama igre, kao i da ih porazite u specijalnim „remeniscence“ i time trial modovima. Da bi ste bili spremni za te teže okršaje, predlažemo vam da tokom istraživanja sveta dobro obratite pažnju na hranu koja će vam olakšati borbe – voće na drveću će vam povećati ukupnu skalu zdravlja, a gušteri sa plavim repovima će vam povećati staminu za penjanje.\nShadow of the Colossus je nesvakidašnje zanimljiva igra, sa čudnom formom koja odbacuje stotine manjih okršaja da bi se fokusirala na 16 velikih bitaka u koje morate uložiti dosta vremena i truda. Ali njeno igranje je olakšano veoma dobrim kontrolama kao i audio/vizuelnom atmosferom koja se retko može sresti danas, bilo da je igra AAA ili da je manji indi projekat. Da je ova igra pravljena danas, skoro sigurno bi ona bila otežana nekim rogue-like ili souls-like elementima, ali u svojoj trenutnoj formi ona predstavlja lako igrivu avanturu koju svako može lako odigrati. Ako imate PlayStation 4 (ili još bolje PS4 Pro koji može pored 1440p moda da pusti igru i u 60 frejmova u sekundi!), novi HDR televizor i dobro ozvučenje, nova Shadow of the Colossus-a će skoro sigurno da vas obori sa nogu.\nIgra koja nas je opčinila pre više od deset godina se vratila, i bolja je nego ikada pre. Remek delo koje u svojoj nepromenjenoj formi i dalje uspeva da pomeri granice.\nTags: 20052018AkcijaAvanturaBluepoint GamesPlayStation 4PlayStation 4 ProPS4PS4 ProremakeRemasterShadow of the ColossusSonyStudio JapanTeam Ico\nNext post Call of Duty: WWII - The Resistance Live Action Trailer\nPrevious post EmuGlx.org LIVE! Podcast #2 - Januar 2018\nXbox One PlayStation DLC Capcom FPS trejler Coop 2016 Xbox 360 Open-World SEGA 2021 2019 PlayStation 5 Activision PlayStation 4 Nintendo Switch Playstation 3 Akcija UbiSoft 2017 Square Enix Switch PS4 MP 2015 RPG Sony JRPG EA Izdvajamo 2018 online Indie iOS Anime PC Steam Avantura Nintendo Electronic Arts Microsoft PS5 2020 Xbox Series X/S


Bercow se pridružio opozicionoj Laburističkoj stranci | Boris Johnson Vijesti | Al Jazeera\nBivši predsjednik donjeg doma britanskog parlamenta John Bercow se sukobio s premijerima Borisom Johnsonom i Theresom May zbog njihovog pristupa Brexitu i postupanja prema parlamentu.\nBercow je rekao da sada želi pomoći Laburističkoj stranci da smijeni premijera Borisa Johnsona s položaja (Reuters)\nBivši predsjednik donjeg doma britanskog parlamenta John Bercow u subotu je rekao da se pridružio opozicionoj Laburističkoj stranci nakon što je veći dio svoje političke karijere proveo kao konzervativni član parlamenta.\nBercow, koji se sukobio s premijerima Borisom Johnsonom i Theresom May zbog njihovog pristupa Brexitu i postupanja prema parlamentu, rekao je za list Observer da sada vjeruje da je Konzervativna stranka “nazadna, populistička, nacionalistička, a ponekad čak i ksenofobična”, prenosi Hina.\nKao ‘speaker’ od 2009. do 2019., Bercow je skrenuo pozornost na inače neupadljivu ulogu svojim prepoznatljivim pozivanjima na red, oštrim replikama i odlukama koje neki ocjenjuju pristranima.\nMnogi konzervativci i pristaše Brexita smatrali su da mu nedostaje politička neutralnost koju zahtijeva mjesto govornika.\nBercow je za Observer rekao da sada želi pomoći Laburističkoj stranci da smijeni Johnsona s položaja.\n“Motiviran sam podrškom za jednakost, socijalnu pravdu i internacionalizam. To je moto laburista. Zaključak do kojeg sam došao je da ovu vladu treba zamijeniti”, rekao je.\nPredsjedavajući Zastupničkog doma Britanskog parlamenta od narednog četvrtka više neće obavljati tu dužnost. John Bercow proveo je deset godina kao predsjedavajući, a odigrao je i značajnu ulogu u procesu Brexita.


Red vukodlaka, Vatra pakla: Srbija bi zaratila sa sektama, ali ne da joj jedna sila - 06.06.2017, Sputnik Srbija\nSrbiji je neophodan zakon o sektama. Isti takav naslov mogli ste da pronađete u novinama i 2005. i 2010. godine. Kao i danas. Zašto to može u EU, a ne može u... 06.06.2017, Sputnik Srbija\nanalize i mišljenja, komentari i analitika, srbija, evropa, bil klinton, boris jeljcin, slađan mijaljević, vladimir dimitrijević, aleksandar dvorkin\n12:44 06.06.2017 (Osveženo: 16:56 06.06.2017)\n© Fotolia / SerpebluĐavo\nKada već neće država da se pozabavi problemom sekti, posao je na sebe preuzela Srpska pravoslavna crkva (SPC).\nPreciznih podataka o njima nema naprosto zato što u državi, odnosno MUP-u, nema ozbiljnije strukture koja se bavi problemom sekti. Samo kada neka od tih organizacija napravi neki ispad Odeljenje za javni red i mir pri policiji zabeleži takve događaje. I kada zabrinuti roditelji prijave MUP-u da sumnjaju da im je dete u nekoj sekti, kažu im da ne mogu da im pomognu, navodi naš poznati sektolog Slađan Mijaljević. Ne istražuju su, kako napominje, ni razlozi zašto je neko izvršio samoubistvo i da li je neko tu osobu na to naveo.\nZakon o crkvama i verskim zajednicama priznaje samo tradicionalne verske zajednice na ovom prostoru. I ne može biti registrovana nijedna ako u svom ritualu sadrži postupke opasne za društvo, ljudsku ličnost, prava i slobode drugih. Naravno, i one koje pozivaju na versku netrpeljivost.\nMi stvari rešavamo samo palijativno, kada se desi neka situacija koja izazove haos, onda počnu i reakcije koje nikuda ne vode, smatra on, ističući da ta oblast mora biti regulisana tako da se spreče sve vrste zloupotreba i psihološke manipulacije u ime verskih sloboda.\n„Ako neka sekta zloupotrebljava ljudsku slobodu, ako manipuliše mladima i starima i nemoćnim ljudima, ako na određene načine ostvaruje materijalne ciljeve i interese, ako se bavi nekakvom špijunažom… njen rad mora biti stavljen pod apsolutnu kontrolu, što bi bilo normalno u jednoj demokratskoj državi koja štiti svoje interese“, ističe Dimitrijević.\nZbog restriktivne prakse EU prema sektama, bivši državni sekretar spoljnih poslova SAD Medlin Olbrajt je 2001. godine pred Skupštinom OEBS-a apelovala na Pariz, Brisel i Beč da odustanu od nadgledanja rada sekti. Nisu je poslušali. Savet Evrope je čak doneo tri preporuke, upozoravajući zemlje-članice na pojavu pod nazivom ’novi religijski pokreti‘, odnosno ’destruktivne sekte‘ i ezoterije. Za istraživanje informisanja o sektama ustanovljena je i Evropska federacija, koja je stalni partner Saveta Evrope na tom pitanju.\nNa pitanje zašto je problem da se i kod nas ta oblast reguliše, kada već može u EU, Dimitrijević podseća da je Srbija imala velike probleme prilikom donošenja Zakona o crkvama i verskim zajednicama. Tada je, kaže on, Amerika insistirala da se ukine pojam „tradicionalnih verskih zajednica“ kao što su SPC, Katolička crkva, tradicionalne protestanske organizacije, islam, i da se ne dozvoli da one imaju veronauku u školama.\n„Očito da najveća svetska sila ima nameru da nas drži pod kontrolom, između ostalog, i na taj način. Setite se kada Rusija nije bila dovoljno nezavisna u vreme Borisa Jeljcina, kada je lično Bil Klinton lobirao da se ne usvoji zakon koji bi ograničio prava totalitarnih sekti. Mislim da nam je jasno ko stoji iza pokušaja da se spreči donošenje takvog zakona. Pogotovo ako znamo da su neke od tih sekti, kao što je sajentologija, povezane sa špijunažom i sa obaveštajnim strukturama SAD. Ko se time ozbiljno bavi, on to zna“, navodi Dimitrijević za Sputnjik.\nOn podseća da je vrhunski stručnjak za pitanje sekti, ruski profesor Katedre za misiologiju Pravoslavnog univerziteta društvenih nauka „Sveti Tihon“, Aleksandar Dvorkin, publikovao gomilu podataka o povezanosti SAD sa određenim totalitarnim sektama koji nedvosmisleno ukazuju ko stoji iza priče o sprečavanju nadzora nad sektama.\nDruštveni pokret protiv sekti postoji odavno. Ali državi su dugo bile vezane ruke, jer je bio vrlo jak pritisak spolja da je država obavezna da omogući „religijske slobode“. Osim toga, ovaj problem je veoma teško dokazati na sudu. Međutim, bez obzira na ove i mnoge druge otežavajuće okolnosti, država je sve više rešena da zakonski i pravno reguliše ovu sferu, kaže Dvorkin za Sputnjik.\n„Na državnom nivou je u okviru Saveta federacije oformljena radna grupa koja ima zadatak da osmisli i napravi nacrt zakona koji bi regulisao ili zabranio rad sekti. Ja sam takođe deo ove radne grupe i mogu reći da je to prilično težak i zahtevan posao, zato rezultate ne bi trebalo očekivati preko noći. Važno je osmisliti i usvojiti zakon koji može da bude primenjen u realnosti“, rekao je Dvorkin za Sputnjik.


Izložba o David Bowie-u na vašem AR ili VR-u | AXE.RS\n| Vesti | Softver | Izložba o David Bowie-u na vašem AR ili VR-u\nUkoliko niste bili u mogućnosti da prisustvujete izložbi posvećenu David Bowie-u „David Bowie Is Real“, Sony Music, The David Bowie Archive, Planeta i Victoria and Albert muzej će vam izaći u susret ukoliko ste želeli da ponovo uplovite u lik i delo jednog od najuticajnijih muzičara.\nBićete u prilici da učestvujete u augmentovanoj ili VR rekreaciji same izložbe. Ove digitalne produkcije će koristiti seriju „audio-vizuelnih prostora“ kako bi predstavile 3D skenove Bowie-evih artefakata, gde ćete imati bliži i detaljniji uvid.\nBićete čak i u prilici da isprobate neke od njegovih kostima na samom sebi. Izložba će stići na sve „veće“ AR i VR platforme, a datum još uvek nije poznat.\n„Nakon što je obišla svet u poslednjih šest godina, fenomenalno uspešna izložba ‘David Bovie Is’ je završena. Ali predstava se mora nastaviti! Ove jeseni, Sony Music Entertainment (Japan) Inc., u saradnji sa David Bowie Archive, Planet-om i V & A, predstaviće digitalnu rekreaciju izložbe na pametnim telefonima kao iskustvo augmentativne realnosti. Na proleće će redizajnirani „David Bowie“ stići na sve glavne VR platforme.“ – navodi se u saopštenju na sajtu.


Profesor Paul Barrett sa Prirodno-historijskog muzeja u Londonu je za BBC je rekao da se radi o Thesecelosaurusu. Ova vrsta dinosaura je izgledala kao vrlo uvećani gušteri. Po svemu sudeći ova noga je od dinosaura otkinuta jako brzo, prema njegovim riječima ne vide se dokazi neke bolesti noge.


Izvor: Espreso/RTS/Lokalne novine | Obrenovac, 17.04.2022.\nCveti uvek padaju u nedelju, dan posle Lazarove subote.\nU pravoslavlju se danas, nedelju dana pre Vaskrsa, podseća na svečani ulazak Isusa Hrista u Jerusalim.\nKako beleže jevanđelja, njegovi učenici su mu doveli magaricu na kojoj je ušao u grad. Time se ispunilo staro proročanstvo "Evo car krotki ide i jaše na magarici".


Rukometaši BiH danas otvaraju Evropsko prvenstvo duelom protiv Šveđana - SodaLIVE.ba / Već drugu deceniju zajedno!\nRukometaši BiH danas otvaraju Evropsko prvenstvo duelom protiv Šveđana\nDanas u Mađarskoj i Slovačkoj počinje Evropsko prvenstvo u rukometu, na kojem će učestvovati i reprezentacija Bosne i Hercegovine.\nNaša reprezentacija je smještena u izuzetno jaku grupu E s prvim favoritom prvenstva Švedskom, aktuelnim evropskim prvakom Španijom i neugodnom selekcijom Češke.\nSusreti naše selekcije igraju se u slovačkoj Bratislavi, a prvi duel naša selekcija igra danas protiv Švedske.\n“Željeli bismo zabilježiti prvu pobjedu u historiji na evropskim prvenstvima, to nam je jedan od ciljeva i bio bih veoma sretan da to i uspijemo uraditi”, rekao je selektor BiH Ivica Obrvan uoči početka prvenstva.\nKapiten ekipe Mirsad Terzić je dodao kako će favoriti u našoj grupi imati problema s nama te da se nada bodovima, dok je najveća zvijezda ekipe Benjamin Burić poručio kako u večerašnjem susretu u 20:30 sati naša selekcija nema šta izgubiti.\nNa posljednjem testiranju pred odlazak na Evropsko prvenstvo pozitivne rezultate PCR testa na prisustvo koronavirusa dobili su Elmir Građan, Admir Ahmetašević, Dino Hamidović i Alen Ovčina i oni nisu s ekipom u Bratislavi.\nObrvan će moći računati na sljedeće igrače:\nGolmani: Benjamin Burić i Nebojša Bojić;\nKrila: Vlado Draganić, Enes Keškić, Ibrahim Haseljić i Luka Perić;\nBekovi: Edin Klis, Mirko Herceg, Nikola Prce, Mirsad Terzić, Josip Perić, Milan Vukšić, Ivan Karačić, Marko Lukić, Dejan Malinović;\nPivoti: Vladimir Vranješ, Senjamin Burić, Adin Faljić i Dragan Šoljić.\nNajrealnije je da naši rukometaši traže bodove u duelu protiv Češke, koja je također oslabljena jer se najveća zvijezda Ondrej Zdrahala oprostio od reprezentacije.\nOvo prvenstvo će biti zanimljivo pratiti i zbog toga što se omikron soj koronavirusa širi velikom brzinom. Mnoge selekcije su zbog korone na prvenstvo došle bez važnih igrača, a nije isključeno da će neke od zvijezda otpadati i tokom turnira.\nGlavni favoriti su Švedska, Španija, Danska i Norveška, dok se visokom plasmanu nadaju i Francuska i Njemačka.\nSrbija i aktuelni evropski viceprvak Hrvatska su u istoj grupi te će njihov duel 15. januara privući mnogo pažnje. Od zemalja bivše Jugoslavije na prvenstvu učestvuju i Slovenija i Sjeverna Makedonija, koje su u istoj grupi, te Crna Gora.\nGrupna faza se završava 18. januara, a iz svake grupe će u drugu grupnu fazu proći po dvije najbolje ekipe.\nSusreti druge grupne faze se igraju 20., 22., 24. i 26. januara, a po dvije najbolje ekipe prolaze u polufinale.\nPolufinalni susreti se igraju 28. januara, a susreti za treće mjesto i finale su na rasporedu 30. januara, kada ćemo dobiti ime najbolje evropske reprezentacije. Svi susreti same završnice se igraju u Budimpešti.\nRASPORED UTAKMICA PRVE GRUPNE FAZE\nGrupa A (Debrecen)\njanuar: Slovenija – Sjeverna Makedonija (18:00), Danska – Crna Gora (20:30)\njanuar: Sjeverna Makedonija – Crna Gora (18:00), Slovenija – Danska (20:30)\njanuar: Crna Gora – Slovenija (18:00), Sjeverna Makedonija – Danska (20:30)\njanuar: Mađarska – Nizozemska (20:30)\njanuar: Portugal – Island (20:30)\njanuar: Portugal – Mađarska (18:00), Island – Nizozemska (20:30)\njanuar: Island – Mađarska (18:00), Nizozemska – Portugal (20:30)\njanuar: Srbija – Ukrajina (18:00), Hrvatska – Francuska (20:30)\njanuar: Francuska – Ukrajina (18:00), Hrvatska – Srbija (20:30)\njanuar: Ukrajina – Hrvatska (18:00), Francuska – Srbija (20:30)\nGrupa D (Bratislava)\njanuar: Njemačka – Bjelorusija (18:00), Austrija – Poljska (20:30)\njanuar: Njemačka – Austrija (18:00), Bjelorusija – Poljska (20:30)\njanuar: Poljska – Njemačka (18:00), Bjelorusija – Austrija (20:30)\nGrupa E (Bratislava)\njanuar: Španija – Češka (18:00), Švedska – BiH (20:30)\njanuar: Češka – BiH (18:00), Španija – Švedska (20:30)\njanuar: BiH – Španija (18:00), Češka – Švedska (20:30)\nGrupa F (Košice)\njanuar: Rusija – Litvanija (18:00), Norveška – Slovačka (20:30)\njanuar: Slovačka – Litvanija (18:00), Norveška – Rusija (20:30)\njanuar: Slovačka – Rusija (18:00), Litvanija – Norveška (20:30)\nDavorin Đuranović 13. Januara 2022.\nPONOS: Lana Pudar osvojila šesto mjesto na Svjetskom prvenstvu\nLana Pudar se plasirala u veliko finale!\nLana Pudar izborila polufinale Svjetskog prvenstva\nLana Pudar zauzela osmo mjesto u finalu Svjetskog prvenstva


Budućnost stiže u Nikšić da ovjeri titulu: Korak od formalnosti\nBudućnost stiže u Nikšić da ovjeri titulu - dovoljan joj je i bod, ali trener Mladen Milinković najavljuje igru na pobjedu: “Ne znam kako se to igra na remi”\n5315 pregleda\t7 komentar(a)\nMilić je postigao evrogol protiv Titograda, Foto: FK Budućnost\nA R - S N\nA. R. - S. Nj.\nPotpunu dominaciju crnogorskim fudbalom može da kruniše danas i matematički osigura titulu, čak sedam kola prije kraja.\nBod u Nikšiću, protiv Sutjeske u najvećem crnogorskom derbiju (16 sati) dovoljan je podgoričkim timu Mladena Milinkovića da proslavi peti šampionski naslov.\n- Ne znam da kažem igračima koji je to recept za igru na bod. Da postoji, vjerovatni bi ga mnogi treneri primjenili, jer do posljednjeg minuta možete da imate remi i da primite gol. Ništa ne znači ako se branite - kazao je trener Milinković.\nZa Budućnost je šampionsko slavlje na terenu najvećeg rivala dodatni motiv. Tu je i još jedna mini-serija - podgorički “plavi” dobili su dva prethodna duela kraj Bistrice (2:0 i 1:0), oba sa Milinkovićem na klupi.\n- Čeka nas utakmica koja će biti dosta drugačija nego sve prethodne, jer i jedna i druga ekipa imaju ogroman motiv da upišu tri boda. Mi pobjedom ovjeravamo titulu, a Sutjeska će uraditi sve da odloži našu šampionsku promociju - dodao je trener Budućnosti.\n- Bez obzira na bodovnu razliku, derbi je uvijek neizvjestan i u tom meču nema favorita, jer ga uvijek može odlučiti inspiracija nekog igrača.\nMilinković je od dolaska vodio pet derbija i upisao je četiri pobjede i remi, a Budućnost za poraz u Nikšiću ne zna još od 23. septembra 2018.\n- Žao mi je što protiv Sutjeske nećemo moći da nastupimo u najjačem sastavu kako bismo pokazali da smo dominantni u domaćem prvenstvu. Međutim, nadam se da će igrači koji dobiju šansu opravdati očekivanja.\nBudućnost će igrati bez povrijeđenih Igora Ćukovića, Nemanje Sekulića, Vladimira Perišića, suspendovanih Miomira Đuričkovića i Anta Babića, dok je nastup Miloša Raičkovića pod znakom pitanja. Ipak, u tim se vraćaju Draško Božović, kome je istekla suspenzija, kao i oporavljeni Petar Grbić.\n- Nema skrivenih tajni između nas i Sutjeske, njima nedostaje Grivić koji je dosta bitan za igru Nikšićana, dok za nas neće igrati četiri-pet standardnih igrača i tu je možda rival u prednosti. Ali, uzdam se u želju i volju svih svojih prvotimaca, možda će neko nenadano da dobije šansu u najvećem derbiju i pokazaće svoj kvalitet - poručuje Milinković na kraju.\nRadović: Razmišljamo o nama, ne o slavlju rivala\nFudbaleri Sutjeske su u dobroj seriji - Nikšićani su vezali četiri meča bez poraza, nakon remija sa Rudarom i Podgoricom na domaćem terenu savladali su OFK Titograd i Petrovac u gostima i u lijepom raspoloženju dočekuju derbi protiv Budućnosti u okviru 29. kola Telekom Prve crnogorske fudbalske lige.\nBudućnost danas može da osvoji titulu - Podgoričani imaju 23 boda više od Sutjeske i za novi trofej neophodan im je makar bod na terenu velikog rivala.\nAli, i Sutjeska ima svoje ambicije i eventualnim trijumfom učvrstila bi se na drugoj poziciji i za korak se primakla izlasku u Evropu, što je i zacrtao trener Miljan Radović.\n- Ne razmišljamo o šampionskom slavlju, razmišljamo o našoj formi, koja je dobra. Imamo neke odlične utakmice za nama, tako da nas to dosta raduje. Budućnost je odlična ekipa, nadam se odličnoj utakmici i našoj pobjedi”, kazao je Radović uoči nedjeljnog duela.\nFudbaleri Sutjeskefoto: Savo Prelević\nSa Radovićem na klupi Sutjeska je odigrala jedan meč protiv Budućnosti. Bilo je to na startu proljećnjeg dijela šampionata, 19. februara, kada je susret pod Goricom završen neriješeno - 1:1.\n“Svaka ekipa ima svoje vrline i mane. Mi, treneri i stručni štab se trudimo da te mane iskoristimo. Budućnost ih sigurno ima, kao sve ekipe. Nadam se da ćemo iskoristiti njihove mane i uzeti tri boda”, jasan je Radović.\nDerbi u dobroj formi dočekuje Nikola Stijepović, koji je na posljednja dva meča zabilježio dvije asistencije. Posebno efektan pas bio je u prošlom kolu protiv Petrovca, kada je požrtvovanim klizećim startom spriječio da lopta izađe u aut i proigrao Milutina Osmajića, koji je potom zatresao mrežu.\n“Očekuje nas jedna tvrda utakmica. Svaki derbi ima poseban značaj i motiv. Mi smo u prethodne dvije utakmice ostvarili bitne pobjede. Poznajemo kvalitete Budućnosti, ali mislim da bi uz našu igru i stil trebalo da slavimo kod kuće”, kazao je Stijepović.\nPodgorica i Rudar „pritiskaju” Dečić\nZahuktava se i borba za Evropu - treću poziciju, koja donosi plasman u kvalifikacije za Ligu konferencija, ali i četvrtu koja bi donijela evropsku vizu ako neko od tri prvoplasirana tima osvoji Kup (u polufinalu su Budućnost i Dečić).\nTuzani se pitaju - imaju pet bodova više od Podgorice i Rudara, a danas će protiv Iskre kod kuće pokušati da se vrate pobjedama nakon remija se Petrovcem i poraza od Budućnosti.\nU tri ovosezonska duela Dečića sa Danilovgrađanima, bilans je izjednačen - po jedna pobjeda i remi.\nIpak, novom usporavanju tima Edisa Mulalića nadaju se četvrtoplasirani Podgorica i Rudar, koji danas igraju protiv posljednjeplasiranih timova - tim sa “DG arene” dočekuje Petrovac, a Pljevljaci gostuju OFK Titogradu na čijoj će klupi debitovati trener Vladimir Janković.\nNi Zeta se ne predaje, želim barem 4. mjesto, a danas će na “Trešnjici” dočekati Jezero.\nZETA - JEZERO (13 h)\nOFK TITOGRAD - RUDAR (14)\nPODGORICA - PETROVAC (15)\nDEČIĆ - ISKRA (17)\nCFLBudućnostSutjeskaDečićRudarPodgoricaIskraZetaJezeroOFK TitogradPetrovacMladen MilinkovićMiljan Radović\n22.10. 10:06 h\t433\t17860\n22.10. 09:35 h\t8942\n22.10. 20:42 h\t8330\n22.10. 21:25 h\t7535\n22.10. 13:34 h\t7155


Ovo je Sumin Partizan - ludi letnji ples u Humskoj! | BN\nEvropski Partizan dominantno do pobede nad Malatijom! Fudbaleri Partizana savladali su Malatiju na svom stadionu sa 3:1 u prvom meču trećeg kola kvalifikacija za Ligu Evrope. Čekao je i čekao Partizan pravog Sejdubu Sumu i dočekao ga. . . Omaleni fudbaler iz Gvineje briljirao je večeras u Humskoj i zabeležio gol i dve asistencije za pobedu Partizana kojom je korak bliže plej-ofu Lige Evrope. Crno-bela oluja! Partizanovi stranci spakovali tri komada pred revanš u Malatiji. Takuma Asano debitovao golom.\nFudbal 08.08.2019 | 23:20\nPartizan je položio najteži test ove sezone!\nUbedljivo i dopadljivom igrom, uz mnogobrojne majstorije na protivničkoj polovini, fudbaleri Partizana dizali su publiku na noge i naterali ih da uz njihov fudbal zaborave i jak pljusak u Beogradu, a na kraju to je potvrđeno i kroz rezultat.\nSejduba Suma bio je apsolutno prva "zvezda" utakmice sa dve asistencije i golom u 90. minutu kojim je ipak "učinjena pravda", pošto Malatija nije bila lošija samo za jedan pogodak.\n"Plesali" su po kiši fudbaleri Partizana, uz Sumu još i strelci Umar Sadik i debitant Takuma Asano, a pravo je pitanje kako crno-beli nisu i ubedljivije slavili protiv loših Turaka, koji su jednu od dve svoje šanse pretočili u gol za nadu.\nPartizan je sada bliži plasmanu u plej-of gde ih čeka Molde, ako ne bude iznenađenja Arisa, ali će crno-beli morati to da potvrde i za sedam dana u Turskoj.\nPARTIZAN - MALATIJA 3:1 (1:0)\n/Sadik 4, Asano 67, Suma 90p - Čebake 83/\nVeć posle nekoliko razmenjenih pasova videlo se da će večerašnja utakmica biti potpuno drugačija od onih sa Konas Kijem - pre svega jer su Turci došli da igraju "otvoreno".\nTo je prijalo i Partizanu, igralo se odmah u visokom ritmu što je podrazumevalo i veći broj grešaka, a prvu su napravili igrači Malatijaspora već posle 200 sekundi, što se ne bi ni pisalo kao loš potez - da Sejduba Suma nije savršeno pratio putanju lopte.\nPrimio je dubinsku loptu na grudi, spustio je na travu, a onda kroz noge uposlio Umara Sadika samog na visini penala, pa Nigerijcu nije bilo teško da zatrese mrežu.\nProbali su igrači Malatije da prebace težište igre na protivničku polovinu, međutim prodori Fofane po levoj strani i šutevi sa distance nisu bili dovoljno kvalitetni da teže "uzdrmaju" Stojkovića, pa je mnogo više posla imao njegov kolega iz Malatije - Farnloe.\nZabeležio je izuzetnu odbranu posle velike šanse za Sumu, potom imao sreće da udarac Tošića "protutnji" samo pored stative, dok su njegovi saigrači bili...neoprezni.\nImali su mnogo problema sa "slobodom" Gvinejca koga je bilo na svakom delu terena, nisu znali ko treba da ga prati, a ko da ga pušta, dok je dilema bilo i kada bi Tošić i Stevanović ulazili u sredinu sa boka - i nekako uvek stvarali višak.\nVeć na poluvremenu Stevanović je ostao na klupi, ne zbog loše igre - već zbog kartona, pa je publika videla debi japanskog fudbalera Takume Asana, najvećeg pojačanja ove sezone.\nJapanac se već u 63. minutu predstavio golom, na asistenciju Sume, ali vredi istaći i da su obojica prethodno zabrinula Sava Miloševića pošto su promašili po šansu u "jedan na jedan situaciji", što je mogao da kazni Tore - koji je pogodio stativu u kontri.\nDelovalo je da je Partizan bliži trećem, četvrtom, pa i petom golu nego Turci, ali su nakon kornera u 83. minutu uspeli da smanje preko kapitena Čebakea.\nUtisak je da bi taj rezultat možda i pomalo pokvario odličan nastup Partizana, koji nije zaslužio da samo s golom prednosti ode u Tursku, a upornost se isplatila kada je posle igranja rukom upravo Čebakea, posle udarca Asana, upravo Suma postigao gol sa penala.\nJedina loša stvar iz čitave utakmice može da bude povreda Bojana Ostojića koji se požalio na bol u preponama, nakon što je na meču dokazao koliko je važan za Partizan.\nSavo Milošević je duel sa Malatijom najavio kao utakmicu dosadašnjeg toka sezone. Posle meča sa Turcima opšta ocena je da će ona biti mnogo uspešnija no što su se i najveći optimisti među Partizanovim navijačima nadali, samo ako crno-beli nastave da guraju ideju koja im je u prvom meču trećeg kola kvalifikacija za Ligu Evrope donela 3:1 i igru još uverljiviju od rezultata za miran san pred revanš u Turskoj.\nMnogo bitnije, ideju koja je učinila da Partizan posle depresivne prošle sezone ponovo zaliči na tim sa repom i glavom, na tim sa planom, energijom i iznad svega igračima koji sve Miloševićeve zamisi mogu da sprovedu u delo.\nPartizanovi stranci, računajući tu i Takuma Asana, koji je golom obeležio debi u crno-belom dresu, bili su ono što se od stranaca očekuje. Igrači koji prave razliku. Suma se posle dve protraćene godine presvukao u dirigenta u crno-belom smokingu, sa istančanim osećajem za igru harmonično je slao loptu čas levo, čas desno, uvek unapred. Sadik je protivničku odbranu razvlačio kao pitu, Asano je hitrim sprintovima nagovestio da će biti idealan igrač za Miloševićev neuporedivo brži fudbal od onog koji se igrao prošle sezone.\nNe bi naravno nikako trebalo zaboraviti i učinak “domoradaca” u Partizanovom timu. Pre svih Saše Zdjelara, koji se po ko zna koji put potvrdio u ulozi pluća crno-bele ekipe. Ništa manje pozitivan utisak nije ostavio ni Bojan Ostojić, ne tako davno zaboravljen na marginama tima, sada neprikosnoveni komandant Partizanove odbrane.\nKrenulo je kao u snu. Posle nepuna četiri minuta igra na semaforu je pisalo 1:0. Uhvatili su crno-beli goste na spavanju pre no što su im se i kapci spustili. Savršena lopta Nemanje Miletića za Sejdubu Sumu, koji je kretnjom nadmudrio čuvara i potom kao na tacni servirao Umaru Sadiku, kome nije bilo teško da da posle prvenca protiv Mačve postigne pogodi praznu mrežu za drugi gol u Partizanovom dresu.\nVeć tada se videlo da Turci baš i nisu ekipa armirana u odbrani. Štaviše, utisak je da je Partizan mogao, to i dobro, pošto je ovo ipak bio prvi iole ozbiljniji izazov za izabranike Sava Miloševića u ovoj sezoni.\nIspostavilo se međutim da Malatija zaista nije tim koga se treba plašiti. Za prvih 45 minuta samo jedan, istina opasan udarac Robina Jalčina sa 20 i kusuru metara, ali taj je pokušaj Vladimir Stojković spretno izbio u korner. Roviti Miletić vešto je zamaskirao povredu zgloba, štoperski tandem Bojan Ostojić – Strahinja Pavlović funkcionisao je kao švajcarski sat.\nNa drugoj strani, crno-beli mogu da žale za situacijom iz 27. minuta kada je Saša Zdjelar sjajnom paralelom proigrao Zorana Tošića, a ovaj kao u najboljim danima ušao u centar igrališta i spojio sa golom Sejdubu Sumu. Nažalost, preporođeni Suma nije uspeo da u jedan na jedan šansi matira protivničkog golmana.\nNegde otprilike u to vreme kiša nad Humskom pretvorila se u pljusak koji je značajno uticao na nastavak meča. Pas igru bilo je teže povezati, a Malatija nije rizikovala sa preterano ambicioznim naletima. U takvim okolnostima beležimo još Tošićev udarac sa ivice kaznenog prostora, tik pored gola.\nGosti su u nastavku ipak krenuli po gol u gostima i tek tada se videlo na šta je Miloš Jojić mislio kada nam je govorio o nedisciplini turskih ekipa u defanzivi. U 53. minutu presing na poslednju liniju koristi Pavlović i oduzima loptu na sredini terena, Aleksandar Šćekić je odlaže do Sume, ali mu Fabijen Kedi Farnol skida i drugi zicer posle čega je publia sa istočne tribine vezistu iz Gvineje nagradila ovacijama kako ne bi psihički potonuo.\nMeđutim, ulazak Gokhana Torea je razmrdao i Malatiju. U 58. minutu se izborio za prostor pored Slobodana Uroševića i sa 18 metara uzdrmao stativu posle koje je još jedan rezervista Giljerme promašio prazan gol. Tek da i Turci pokažu da umeju. Štaviše, možda su gosti i pogrešili što su meč počeli bez Torea i Giljermea, dvojice nesumnjivo najvećih znalaca u timu.\nMilošević je pak uočio da je ovakav meč u ovom trenutku ipak bio previše za 16-godišnjeg Filipa Stevanovića, pa je on na poluvremenu ustupio mestu Takui Asanu, Japancu supersonične brzine, koji je i sam mogao da u 64. minutu odluči meč posle kontre i pravovremenog Suminog pasa, ali je i on izašao kao gubitnik iz direktnog duela sa golmanom Malatije Farnolom. Nagovestio je međutim da je igrač koji će i te kako moći da pravi probleme svakom rivalu ako mu ostavi prostor.\nUpravo to se i desilo u 67. minutu kada je Partizanov Japanac na asistenciju Saše Zdjelara odličan debi krunisao golom za 2:0.\nKiša je tada stala u Humskoj, ali hladan tuš tek se spremao. U 83. minutu posle kornera sa leve strane Isam Čabake je nadskočio do tog trenutka bezgrešnog Pavlovića i udahnuo Malatiji nadu da će u revanšu pred domaćom publikom uspeti da kazni crno-bele za silne promašaje.\nPravda je ipak zadovoljena u poslednjem minutu. Fenomenalni Asano je iznudio penal pogodivši u ruku čuvara, a Suma se sa kreča iskupio za prethodne promašaje.\nPartizan u Tursku nosi kapitalnu prednost. I još bitnije, saznanje da je mnogo bolji tim od Malatije. A najbitnije, nosi i ocenu da je na putu da preraste u tim koji može da se nosi i sa mnogo ozbiljnijim rivalima od večerašnjeg.\nPARTIZAN – JENI MALATIJA 3:1 (1:0)\n/Sadik 4, Asano 67, Suma 90pen – Čebake 83/\nSudija: Sergej Ivanov (Rusija)\nPartizan (4-2-3-1): Stojković – N.R.Miletić, Ostojić (od 78. Vujačić), Pavlović, Urošević – Zdjelar, Šćekić – Tošić, Suma, Stevanović (od 46. Asano) – Sadik (od 84. Ožegović).\nJeni Malatija (4-1-4-1): Farnol – Čebake, Mina, Akbaš, Kaš – Jalčin – Bifuma (od 46.Tore), Džagiran (od 56. Giljerme), Čalali (od 71. Jildirim), Fofana – Jahović.


Deset trendova koji trenutno čine IT tržište efikasnijim |\nHome » INTERNET » Deset trendova koji trenutno čine IT tržište efikasnijim\nTechCrunch naveo je deset trendova koji menjaju deo industrije na način da ga čine bržim, efikasnijim, jeftinijim i profitabilnijim. Uostalom, IT je privukao 5,4 milijardi dolara kapitala samo u šest meseci 2014. godine i to samo na području Sjedinjenih Američkih Država. I zato treba pratiti te trendove pa će se prestati navoditi problemi, a nudiće se rešenja sama po sebi.\nSada ćemo Vam navesti top 10 trendova na IT tržištu:\n1. Cloud – čak je trećina rada prebačeno u cloud jer se lakše širi, održava i mnogo je jeftiniji od korišćenja hardvera\n2. Virtualizacija – više nisu potrebni serveri koji će omogućavati neometani rad, zahvaljujući virtualizaciji to se sve radi na jednom mesto i može se menjati u “hodu”\n3. Novi kupci – IT cilja na sve one koji su se pojavili na tržištu ekspanzijom smart telefona i clouda. Na njih treba ciljati jer im treba pomoć da postave “stvari” na svoje mesto\n4. Web prodaja – rast ove grane tržišta je nezaustavljiv i samim time treba se što pre priključiti na taj “talas”, a IT može itekako pomoći u stvaranju jednostavnih i efikasnih kanala prodaje putem interneta\n5. “Smesti se i širi” model – sve više kompanija nudi korisnicima besplatne alate i servise za probu na određeno vremensko razdoblje i tako ih pridobivaju da postanju njihovim korisnicima. A korisnika je sve više pa ako vaši alati i servisi vrede, korisnici će Vam se priklanjati\n6. Promene načina rada kompanija – sve je lakše posao obavljati putem smart telefona i to štedi resurse pa zato treba podsticati korišćenje i kreirajne aplikacija za rad\n7. Zaštita – cyberkriminal je u porastu i svi će platiti pravu zaštitu bez ikakvih problema kako bi osigurali neometano poslovanje\n8. Veliki podaci – analiziranjem svega što se u njima “krije” IT može marketingu osigurati lakše pronalažanje ciljanih skupina i samim time bolju prodaju proizvoda\n9. Brzina – prema istraživanjima, ako Vaša aplikacija kasni samo jednu sekundu, prihodi se mogu smanjiti za deset posto i to će iskoristiti konkurencija. Zato, odaberite najbolje što možete\n10. Kvalitet i dizajn interfejsa – korisnici vole što lepši izgled aplikacija i njihovu jednostavnost, to ih privlači i odbija. Ništa drugačije nije ni sa onim poslovnima, tako da uz brzinu treba misliti i na onaj estetski deo\nSamsung donosi 10-inčni Nook tablet\nKompanija Samsung je predstavila novi 10,1-inčni model tableta za koji će biti potrebno izdvojiti 299,99 američkih dolara. No za tu cenu dobijate već spomenuti ekran dijagonale 10,1-inča sa rezolucijom od 1280 x 800 piksela. Nook tablet pokreće Qualcomm četverojezgarni APQ8026 procesor sa radnim taktom od 1,2 GHz uz kojeg dolazi i Adreno 305 grafika.… Opsirnije >>\nZatim je tu 5,2-inčni AMOLED ekran Full HD rezolucije sa gustoćom prikaza od 423 piksela po inču, a unutar uređaja nalazi se 64-bitni Qualcomm Snapdragon 615 čip koji obuhvata osam procesorskih jezgara koji se temelje na Cortex-A53 arhitekturi (četiri jezgra rade na taktu od 2,1 GHz a ostale četiri na taktu 1,5 GHz) te Adreno 405 GPU.… Opsirnije >>\nPrevious post Grand Theft Auto V stigao na Xbox One i PlayStation 4\nNext post Earn to Die 2012


(VIDEO) SVI DECEMBARSKI VEČITI DERBIJI: Zvezda slavila u prvom direktnom TV prenosu, Partizan rivala tukao sa 7:1 | Ekspres.net\n(VIDEO) SVI DECEMBARSKI VEČITI DERBIJI: Zvezda slavila u prvom direktnom TV prenosu, Partizan rivala tukao sa 7:1\nR.E./ Kurir sport\nSusret dva večita rivala Crvene zvezde i Partizana koji je večeras igra po 156 put na stadionu u Humskoj, posle punih 27 godina ponovo se igra u decembru.\nU dosadašnoj istoriji večitih derbija, tokom decembra odigrano je 6 međusobnih duela , od toga 3 u prvenstvu i isto toliko u Kupu. Poslednji je odigran 21. decembra 1988. godine na stadionu Crvene zvezde kada je bilo nerešeno 1:1.\nTom rezultatu su se više radovali crno-beli kojima je nerešen ishod tog derbija obezbedio plasman u polufinale kupa, a kasnije je su na vrlo ubedljiv način stigli do trofeja.\nPolufinale Kupa: CRVENA ZVEZDA – PARTIZAN 1:0, 17. decembar 1950.\nPrvi decembarski derbi odigran je 17. decembra 1950. godine u polufinalu Kupa Jugoslavije. Slavila su crveno-beli tada sa 1:0 pred 42.000 gledalaca na stadionu Partizana i izborili plasman u finale. Ovaj meč je odlučio legendarni Tihomir Bata Ognjanov golom u 48. minutu utakmice. Kasnije u finalu su se sastali sa Dinamom iz Zagreba, kojeg su savladali i osvojili trofej.\n13. Večiti derbi: CRVENA ZVEZDA – PARTIZAN 1:7 , 6. decembar 1953.\nDerbi kog se Grobari najradije sećaju jeste onaj odigran 6. decembra 1953. godine. Crno-beli su večitog rivala savladali sa neverovatnih 7:1 na tadašnjem stadionu JNA i to je još uvek rekordna pobeda jednog tima u okršajima dva najveća srpska tima. Na stadionu u Humskoj ulici bilo je prisutno 55.000 gledalaca.\nŠesnaestina finala Kupa: CRVENA ZVEZDA – Partizan 2:2 (penalima 3:4), 2. decembar 1959.\nJedan od neizvesnijih međusobnih duela u to vreme. Partizan je slavio posle penal lutrije na stadionu JNA pred 35.000 navijača. Partizan je na ovom meču tokom regularnog dela, pa kasnije i u produžecima jurio rezultat i na kraju savladao Zvezdu posle boljeg izvođenja penala.\n37. Večiti derbi: PARTIZAN – CRVENA ZVEZDA 1:2, 5. decembar 1965.\nOvaj derbi je ušao u istoriju jer je prvi međusobni duel koji je rađen u direktnom televizijskom prenosu. Crveno-beli su slavili sa 2:1, golove su postigli Milošević i Džajić, a za Partizan Pirmajer je bio strelac.\n67. Večiti derbi: PARTIZAN – CRVENA ZVEZDA 3:1, 7. decembar 1980.\nFudbaler Partizana odigrali su odličan meč, iako je travnata podloga bila loša zbog snega. Crveno-beli su te godine na dominantan nači osvojili titulu, a Partizan je završio na 8. mestu, ali ostao je gorak utisak posle tog poraza u večitom derbiju. Zvezda je te sezone igrala i četvrtfinale Kupa evropskih šampiona.\nČetvrtfinale Kupa: CRVENA ZVEZDA – PARTIZAN 1:1, 21. decembar 1988.\nTe sezone Zvezdi je sve izmaklo za dlaku, Milan se provukao zahvaljujući novembarskoj magli, šamionska titula je pripala novosadskoj Vojvodini. Slično je bilo i Kupu, gde je posle dvomeča Partizan bio bolji.\nTags crvena zvezdapartizanutakmicavečiti derbi\nNA STADIONU U HUMSKOJ: Milorad Mažić sudi večiti derbi ZVEZDA POSLE ODLUKE DA MAŽIĆ SUDI DERBI TVRDI: Ovo je dokaz sprege FSS i Partizana INTERVJU, MILAN ŽIVADINOVIĆ: Džajić je bio kompleksaš SVE SRBIN DO SRBINA: Stranci uzvraćaju udarac


Donacija sportskih rekvizita OŠ "8. septembar" | Pirot vesti\nPočetna/Lokalna samouprava/Donacija sportskih rekvizita OŠ “8. septembar”\nDonacija sportskih rekvizita OŠ “8. septembar”\nPomoćnik gradonačelnika Pirota Bojan Ranđelović i Jovan Jovanović, iz Saveza za školski sport Grada Pirota danas su uručili vrednu donaciju OŠ “8. septembar” – sportske rekvizite i opremu u vrednosti od preko 5.500 evra. Novac za nabavku opreme obezbedilo je Ministarstvo za omladinsu i sport Republike Srbije.\nPomoćnik gradonačelnika Ranđelović kazao je da je grad Pirot zadnjih deset i više godina puno toga uradio na unapređenju sportske infrastrukture, zbog čega je usledila i dodela organizacije Školske olimpijade za 2020. godinu našem gradu.\n-Obnovili smo sportske sale, ovde u ovoj školi, pre toga u OŠ “Dušan Radović”, prošle godine je obnovljena fiskulturna sala u Tehničkoj školi, u toku je kompletna rekonstrukcija OŠ “Sveti Sava” u okviru koje se rekonstruiše i sportska sala, u toku je raspisivanje tendera za izradu projekta za izgradnju nove sportske hale na mestu sadašnje balon hale u Mlekarskoj školi-kazao je Ranđelović.\n-Tu su golovi za rukomet i mali fudbal, table i obruči za košarku, mreže za odbojku i po deset lopti iz svakog sporta. Ova akcija je krenula prošle godine i nadamo se da će se nastaviti i da će u dogledno vreme možda sve gradske škole dobiti iste ovakve rekvizite-kazao je Jovanović.\nDirektorka škole Olgica Najdanović u ime učenika i roditelja škole zahvalila se na donaciji.\n-Sala je renovirana prošle godine tako da je ova sportska oprema na neki način kruna stvaranja svih uslova za uspešniju, bolju ali i bezbedniju nastavu fizičkog vaspitanja-kazala je direktorka Najdanović.\nPirotske "sirene" odlične na Prvenstvu Srbije u…\n"Sirene" osvojile pet medalja na Prvenstvu Srbije\nbojan ranđelović grad pirot istaknuto Jovan Jovanović ministarstvo za omladinu i sport republike srbije pirot\nPirot – grad koji traje – Svečana akademija povodom Dana grada (foto galerija)


Predsjednik Čubrilović učestvuje u radu „Dunavskog biznis foruma“ u Novom Sadu\nPredsjednik Narodne skupštine Republike Srpske Nedeljko Čubrilović učestvovaće u 8. „Dunavskom biznis forumu“, koji se održava u Novom Sadu (Master centar Novosadskog sajma). Predsjednik Čubrilović govoriće na drugom panelu pod nazivom „Izazovi Evropske unije: Zapadni Balkan-jedinstven ekonomski i kulturni prostor slobodnog protoka ljudi i robe“.\nPredsjedniku Čubriloviću biće uručeno priznanje „Dunavski cvet“ na 8. „Dunavskom biznis forumu“ u Novom Sadu\nPredsjedniku Narodne skupštine Republike Srpske Nedeljku Čubriloviću na 8. „Dunavskom biznis forumu“ u Novom Sadu biće uručeno prestižno regionalno priznanje „Dunavski cvet“. (Svečana sala hotela Park, Novi Sad)\nPoslanici Trivić i Stanivuković sa gradonačelnikom Kotbusa\nNarodni poslanici Jelena Trivić i Draško Stanivuković razgovaraće u Narodnoj skupštini Republike Srpske sa Holgerom Kelšom, gradonačelnikom njemačkog grada Kotbusa i direktorom Fondacije Konrad Adenauer u BiH g. Sven Petke. (Crveni salon, 1. sprat). Kamermanima i fotoreporterima biće omogućeno snimanje početka sastanka, nakon kojeg će biti održana pres konferencija u Pres holu Narodne skupštine.\nSjednica Kolegijuma Narodne skupštine Republike Srpske na kojoj bi trebalo da budu utvrđeni prijedlog dnevnog reda i termin održavanja Sedme redovne sjednice parlamenta (Ovalni salon, prvi sprat Narodne skupštine).\nPredsjednik Čubrilović na Svečanoj akademiji povodom 800 godina SPC\nPredsjednik Narodne skupštine Republike Srpske Nedeljko Čubrilović prisustvovaće Svečanoj akademiji u Sava centru u Beogradu, kojom Srpska pravoslavna crkva prosljavimo veliki jubilej, 800 godina autokefalnosti.\nNastavak 6. redovne sjednice Narodne skupštine\nTreći dan zasjedanja drugog nastavka 6. redovne sjednice Narodne skupštine.\nDelegacija Narodne skupštine na obilježavanju "Stradanja Srba u Zapadnoj Krajini"\nPredsjednik Narodne skupštine Republike Srpske Nedeljko Čubrilović potpisao je Odluku o obrazovanju delegacije Narodne skupštine Republike Srpske koja će u četvrtak prisustvovati obilježavanju ''Stradanja Srba u Zapadnoj Krajini'' u Mrkonjić Gradu. Delegaciju čine Željka Stojičić, potpredsjednica Narodne skupštine Republike Srpske i Zoran Tegeltija, narodni poslanik.\nSjednica Odobra za ustavna pitanja kojom predsjedava predsjednik Odbora i Narodne skupštine Nedeljko Čubrilović. Po završetku sjednice saopštenje za javnost. (Ovalni salon, prvi sprat)\nNarodna skupština nastaviće 6. redovnu sjednicu.\nPres konferencija potpredsjednika Petkovića\nPotpredsjednik Narodne skupštine Republike Srpske Milan Petković održaće konferenciju za novinare na kojoj će biti riječi o potrebi donošenja novog porodičnog zakona RS. (Pres hol Narodne skupštine)\nSastanak predsjednika Čubrilovića sa šefom Delegacije EU\nPredsjednik Narodne skupštine Republike Srpske Nedeljko Čubrilović razgovaraće sa novimenovanim šefom Delegacije Evropske komisije u BiH, ambasadorom Johanom Zatlerom. Fotografima i kamermanima biće omogućeno snimanje početka sastanka. Saopštenje za javnost.\nPredsjednik Čubrilović sa ambasadorom Ivancovim\nPredsjednik Narodne skupštine Republike Srpske Nedeljko Čubrilović razgovaraće sa ambasadorom Ruske Federacije u BiH Petrom Ivancovim. Fotografima i kamermanima biće omogućeno snimanje početka sastanka. Saopštenje za javnost.\nPredsjednik Čubrilović prisustvuje početku izgradnje mosta na Savi\nPredsjednik Narodne skupštine Republike Srpske Nedeljko Čubrilović prisustvovaće početku izgradnje mosta na rijeci Savi, u Gradišci, na dionici autoputa.\nPredsjednik Čubrilović razgovaraće sa ambasadorom Republike Poljske u BiH Nj.e. Jaroslavom Linderbergom\nPredsjednik Narodne skupštine Republike Srpske Nedeljko Čubrilović razgovaraće, u svom kabinetu u Banjaluci, sa ambasadorom Republike Poljske u BiH Nj.e. Jaroslavom Linderbergom. Napomena: Snimateljima i fotoreporterima je omogućeno da snime početak sastanka nakon kojeg će da bude objavljeno saopštenje za javnost.\nPredsjednik Čubrilović i ambasadorica Kavalek održaće sastanak i potpisati Memorandum o razumijevanju između Narodne skupštine i Misije OEBS-a\nPredsjednik Narodne skupštine Republike Srpske Nedeljko Čubrilović razgovaraće sa šefom Misije Organizacije za evropsku bezbjednost i saradnju u Bosni i Hercegovini ambasadoricom Ketlin Kavalek (Kabinet predsjednika, Narodna skupština, prvi sprat). Nakon toga, predsjednik Čubrilović i ambasadorica Kavalek potpisaće Memorandum o razumijevanju između Narodne skupštine Republike Srpske i Misije OEBS-a u BiH (Ovalni salon, prvi sprat). Napomena: Snimateljima i fotoreporterima je omogućeno da snime početak sastanka i potpisivanje Memoranduma nakon čega će da bude objavljeno saopštenje za javnost.\nPredsjednik Čubrilović na svečanoj akademiji povodom obilježavanja 75. godišnjice od oslobođenja Beograda\nPredsjednik Narodne skupštine Republike Srpske Nedeljko Čubrilović prisustvovaće u Beogradu svečanoj akademiji povodom obilježavanja 75. godišnjice oslobođenja Beograda u Drugom svjetskom ratu. Svečana akademija, pod pokroviteljstvom predsjednika Republike Srbije Aleksandra Vučića, biće održana u velikoj dvorani „Sava centra“.\nSedma redovna sjednica Narodne skupštine\nPočinje 7. redovna sjednica Narodne skupštine na čijem Prijedlogu dnevnog reda se nalazi 29 tačaka.\nNastavak 7. redovne sjednice\nNastavak 7. redovne sjednice Narodne skupštine Republike Srpske.\nPredsjednik Čubrilović prisustvovaće u Banjaluci svečanoj akademiji povodom prijema prve generacije stipendista Udruženja „Privrednik Republike Srpske“\nPredsjednik Narodne skupštine Republike Srpske Nedeljko Čubrilović prisustvovaće u Kulturnom centru „Banski dvor“ u Banjaluci svečanoj akademiji povodom prijema prve generacije stipendista Dobrotvornog udruženja „Privrednik Republike Srpske“.\nPredsjednik Čubrilović otvoriće u Banjaluci konferenciju „Bezbjednost saobraćaja u lokalnoj zajednici“\nPredsjednik Narodne skupštine Republike Srpske Nedeljko Čubrilović otvoriće u Banjaluci konferenciju „Bezbjednost saobraćaja u lokalnoj zajednici“ (Konferencijska sala Administrativnog centra Vlade Republike Srpske, Trg Republike Srpske 1).\nNastavak Sedme redovne sjednice\nNastavak Sedme redovne sjednice Narodne skupštine Republike Srpske (plenarna sala).\nPrijem i koktel povodom 28 godina Narodne skupštine Republike Srpske\nU Narodnoj skupštini Republike Srpske biće upriličeni prijem i koktel za narodne poslanike i predstavnike medijskih kuća koji izvještavaju iz parlamenta povodom obilježavanja 28 godina najviše zakonodavne institucije Republike Srpske.\nPredsjednik Čubrilović na godišnjici Saveza opština i gradova\nPredsjednik Narodne skupštine Republike Srpske Nedeljko Čubrilović prisustovaće obilježavanju 20. godišnjice Saveza opština i gradova Republike Srpske (Hotel Bosna, Banjaluka)\nDrugi dan prvog nastavka Sedme redovne sjednice Narodne skupštine.\nNastavak Sedme redovne sjednice Narodne skupštine Republike Srpske.\nSastanak članova Odbora za zdravstvo, rad i socijalnu politiku i predstavnika Udruženja doktore urgentne medicine Republike Srpske\nPredstavnici Odbora za zdravstvo, rad i socijalnu politiku Narodne skupštine Republike Srpske održaće u prostorijama parlamenta sastanak sa delegacijom Udruženja doktora urgentne medicine Republike Srpske. Razlog održavanja sastanka je dopis prof. dr Nade Banjac, predsjednice Udruženja doktora urgentne medicine Republike Srpske, kojim se traži od Odbora da razmotri prijedloge za poboljšanje sistema hitne pomoći u Republici Srpskoj, u vezi sa novim Zakonom o zdravstvenoj zaštiti Republike Srpske koji je u izradi (sala 4). Napomena: Snimateljima i foto-reporterima je omogućeno da snime početak sastanka nakon kojeg će biti objavljeno saopštenje za javnost.